text:
IRwanda isola iDRC ngokuhlasela
2012-11-20 10:00
Goma - Amasosha aseDemocratic Republic of Congo ahlela ukuzivikela kulandela izinsolo ezithi alekelele amavukelambuso aseRwanda, abhombe idolobha iGoma.
"Amasosha aseDRC aqhumise ngebhomu eRwanda," kusho uGeneral Joseph Nzabamwita, etshela abezindaba ze-AFP, wathi abahlaseli baqhumise ngebhomu izindawo eziseduze nesikhumulo sezindiza eGisenyi, okuyindawo ebuqamamana nomngcele.
UNzabamwita uqhubeke wathi amasosha aseDRC aphinde adubula emoyeni ngasentabeni iMount Rubavu, uthe kulokhu kuhlasela kushone abantu ababili kwalimala abanye abayisikhombisa.
Abantu abalimele bangeniswe esibhedlela eGisenyi, kuthiwa isibalo sabalimele kungenzeka sikhule uma kubhekwa nabasemitholampilo esezindaweni zomphakathi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


c: text/html

text:
Owaxoshwa yi-IFP ePhalamende ujoyine i-ANCComment on this story
CELANI SIKHAKHANE
OwayeNGUMHOLI we-IFP Youth Brigade, uNkk Pat Lebenya-Ntanzi, usejoyine uKhongolose ngemuva kokungagculiseki kwakhe ngokukhishwa ePhalamende ngendlela engacacile ngonyaka odlule.
UNkk Lebenya-Ntanzi ubesehole uphiko lwentsha isikhathi eside ku-IFP elimele nasePhalamende kanti ubengomunye wabaholi besifazane baleli qembu abebekhombisa ukudlondlobala ezinhlakeni zale nhlangano.
Lo mholi ubonakale okokuqala embuthanweni we-ANC wenkulumo kaMengameli Jacob Zuma, iJanuary 8 Statement kanti ubehlezi endaweni yezipheshethwa ebinabaholi bamazinga ehlukene kaKhongolose, e-Absa Stadium, eThekwini.
“Ngingakuqinisekisa ukuthi sengiyilungu le-ANC egatsheni laseWestville, eThekwini. Ngijoyine kuwona lo nyaka esiwuqalayo. Ngaphandle kwalokho ngithathe isinqumo sokuthi ngikhohlwe yikho konke okubi okwenzeke kimi kodwa ngigxile kwinqubekela phambili ngizihlanganise neqembu elizimisele ngokuthuthukisa izimpilo zabantu,” kusho uNkk Lebenya-Ntanzi.
Echaza uthe akuzange kumphathe kahle ukukhishwa kwakhe ePhalamende yi-IFP ngoba akazange aziswe kodwa wathi ezifikela ezoqhubeka nomsebenzi wakhe wasePhalamende wathola incwadi ehhovisi likaMnuz Koos Van der Merwe eyayimyalela ukuthi akaselona ilungu lePhalamende ngoba iqembu lase limsusile.
“Okwenzeka kwaba yinto engangingayilindele, ikakhulukazi kumuntu osezingeni lami ebuholini beqembu. Angizange ngibizwe ngisho ekomitini lokuqondiswa izigwegwe ukuze ngitshelwe ukuthi ngenzeni ngiziphendulele ngaphambi kokuba ngikhonjwe indlela kodwa bavele banginika incwadi engazisa ukuthi bayangisusa ePhalamende,” kusho uNkk Ntanzi.
Isigameko sokususwa kwakhe eKapa engazelele kwakungesisona esokuqala. Kwathi kunengqungquthela yabesifazane be-IFP ngo-2011 oNdini kwavela imibiko yokuthi uphoqiwe ukuba ahoxe esikhundleni ayephakanyiselwe kuso ngo-elethu yizithunywa ezazimfuna.
Ngemuva kwaleyo ngqungquthela wayekade eqeda kubeka phansi izintambo zokuhola intsha kwathatha uMnuz Mkhuleko Hlengwa.
Ngesikhathi esesuswa ePhalamende i-IFP yaziphendulela ngokuthi wayengeke esakwazi ukuqhubeka nokuba yilungu lePhalamende ngoba alukho uhlaka lweqembu ayesekulo. Wayekade eyiswe eKapa ngoba engumholi wentsha.
UNkk Lebenya-Ntanzi uthe kuningi akufundile kwezombusazwe eseku-IFP ngakho ngeke akwazi ukwenaba ngokuningi ngaphandle kokuthi usebheke phambili.
Uthe isinqumo sakhe sokushiya i-IFP sibe esokuthi ubengafuni ukuzisola ngokuhlala ekubeni umnyango uvaliwe kodwa ibe ikhona eminye evuliwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines

robotstxt: allowed

filter: keep


text:
+2774 669 8455
+2773 561 4949
Amambatha Heritage Society
(Preserving our African Heritage)
Latest Entries »
+2774 669 8455
http://drum.co.za/news/who-is-queen-zola-mafu/
We introduce Queen Zola Mafu the 6th wife of His Royal Majesty king Goodwill Zwelithini the reigning Zulu Monarch.
http://www.kzncogta.gov.za/Newsroom/LatestEvents/2014/InstallationofInkosiMadubulaMbatha31October.aspx
Ngezi 31 October 2014 Isilo Goodwill Zwelithini ugcine Inkosi Madubula Mbatha ngokusemthethweni eKingsley Grounds eNcome. Isilo besihambisana no Nkosikazi Nomsa Dube-Ncube ophethe I Cooperative Governance and Traditional Affairs esifundeni sakwa Zulu-Natal.
Kwabebethamele lomcimbi abaholi be Amambatha Heritage Society (AHS) kanye neNduna yamaMbatha eGoli ubaba uShalazile Mbatha naye obefike nethimba lakhe.
Kujatshuliwe kwadliwa nemnyama kwazise beziyisithupha izinkomo ebezihlatshiwe kulomcimbi. Angisayiphathi keep eyemvunulo beyiyikazela bulili bonke.
Stanley Mbatha
+27 74 669 8455
Isimemezelo ngu Senzo Maswidi Mbatha
Bonke abantu basema Mbatheni okungabantu bakwa Shandu, Mbatha, Mbeje, Dladla, Khali, Mangcengeza etc niyamenywa emgubheni wamagugu wesihlanu waminyaka yonke ozoba kwa Khali eNhlungwane Nkonjane Mahlabathini ngezi 20 September 2014.
Niyamenywa nonke kuhlanganise abashana nabakhwenyana nabobonke abahlobene nalesisibongo kanye nalabo abathanda amasiko namagugu wesintu.
Iminikelo ningathinta uSenzo Maswidi Mbatha noma nifike niyiphethe ngalolusuku. Noma ungenawo umnikelo wamukelekile.
Nimgakhohlwa ukuvunula kuyobe kusindwe ngobethole.
Izinsizwa nezo Ntombi zasema Mbatheni emkhehlweni Kwa-Mnqobokazi kukhehlwa Ingoduso ka Musa Mbatha.
Bekukuhle kudelile nawe uyazibonela.
This is AHS Constitution in IsiZulu language as demanded by KWATSADUZA BRANCH.
(translated from English by Stanley Mondle Mbatha)
The WordPress.com stats helper monkeys prepared a 2013 annual report for this blog.
Here’s an excerpt:
The concert hall at the Sydney Opera House holds 2,700 people. This blog was viewed about 16,000 times in 2013. If it were a concert at Sydney Opera House, it would take about 6 sold-out performances for that many people to see it.
Izibongo zenkosi uSontshikazi
(Ngu: Vusimuzi Gudla Shandu)
Sontshikazi wezindaba, Sontshikazi wemilingo;
Mabona izinto zingakabonwa, Wathi uma utshela abafokazane baguqula igama lomuzi wakwethu,
Bathi kuse Mangeni!
Magqoka isiphuku seNyathi, Esingafunwa yimihambima;
Bathi uyi Mbathangubo, Wena oyi Mbatha ngokusibekela kwe Langa;
Wagqoka isikhumba seNgwe, Kanti bayasilabalabela!
Menzi wotshwala besi Ntu ngamabela, Amabele aduma izizwe zonke;
Kazi wawatholaphi amabele, Zibulo lika Mpangazitha;
Izindaba zathethelwa emlilweni,
Oka Zitha washaya isigubhu, Bathi izindaba zisa Ngoma;
Aba Lozi bayabona kulokozani,
Ngaphakathi kwezinhlansi zomlilo;
Sontshikazi umkhulu uyesabeka;
Wangena emizini yamadoda kwangabi Ndaba zalutho;
Washibazela Sontshikazi kwahlokoma amagquma namathafa;
Izizukulu nezizukulwane ziyokuphakamisa njalo!
Wena ka Mageba!


text:
Isoka libulale ingane yentombi
2013-01-28 12:04
Johannesburg - Umfanyana oneminyaka emibili ubudala utholakale eshaywe waze washona nokusolwa ubaba wakhe ongamzali eJouberton ngaseKlerksdorp, kusho amaphoyisa aseNorth West.
UWarrant Officer Sam Tselanyane uthe isidumbu sengane sitholakale ethoyilethe sifakwe ebhakedeni ngoMgqibelo.
“Lesi sidumbu besinezingozi umzimba wonke."
Uthe umama wale ngane nesoka lakhe, 25, babe nokuhilizisana endaweni yokucima ukoma ngoLwesihlanu ebusuku.
Babe sebehamba kule ndawo, owesifazane waya kamakhelwane.
Owesilisa ube esebuya wamshaya futhi owesifazane waze wabalekela kagogo wakhe.
“Sonke lesi sikhathi ingane ibinesoka, nokuthe uma ebuzwa ingane wathi isebhakedeni ethoyilethe."
Umsolwa uzovela eNkantolo yeMantshi yaseKlerksdorp ngoMsombuluko.
- Landela
IzindabaNews24 kuTwitter
- SAPA


text:
Kuboshwe umengameli wentando yeningi
2012-10-08 07:32
Colombo - Amaphoyisa aseMaldives abophe umengameli wokuqala owakhethwa yintando yeningi ezweni uMohamed Nasheed, ngemuva kwesonto ehlulekile ukuvela enkantolo ukuze kuqalwe icala mayelana nezinsolo zokuhlukumeza amandla, kusho iqembu lakhe.
"UMengameli Nasheed ugxavunwe ebabhikishini waboshwa," kusho okhulumela iqembu lakhe uHamid Abdul Ghafoor kuTwitter.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Asedayiswe wonke aweBafana neMorocco
2013-01-25 14:03
Johannesburg - Asedayiswe wonke amathikithi omdlalo we-Africa Cup of Nations (AFCON) phakathi kweBafana Bafana neMorocco ngeSonto, kusho iSA Football Association.
Umdlalo uzoqala ngo-19:00.
Umengameli weSafa uKirsten Nematandani,
ubekhuluma ngoLwesihlanu eGoli, kanti ucele labo abanamathikithi ukuthi bangalenzi iphutha bafike ngobuningi babo eMoses Mabhida Stadium eThekwini.
"Kulabo abanamathikithi, siyacela ningadikibali nihlale emakhaya, sifuna ukubona inkundla igcwele," esho.
IBafana
Bafana kumele idlale ngokulingana noma iwine uma isibhekene neMorocco, emdlalweni wayo wokugcina kaGroup A, ukuze idlulele emzuliswaneni olandelayo.
Uma iBafana ihlulwa, kumele i-Angola ishaye iCape Verde ukuze izokwazi ukuhlabela mgama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ukhala ngokuhlaselwa ngamaphoyisaComment on this story
BONGIWE ZUMA
USELALA obenyoni usomatekisi waseMkhomazi okhala ngokuhlaselwa amaphoyisa emzini wakhe amshaye phambi komkakhe nengane emfuna isibhamu angazani naso.
UMnuz Norman Mgobhozi (44) ohlala esigodini saseMahlongwa uthi sekuwunyaka wesithathu ewukudla kwenduku ngenxa yamaphoyisa ambelesela ngokuthi akakhiphe isibhamu esingekho emthethweni.
UMgobhozi usefuna kungenelele nobuholi obuphezulu bamaphoyisa esifundazweni ngoba ethi usekhathele wukuphilisa okwenyamazane.
Uthe esigamekweni sokuqala ngo-2011 kwagasela amaphoyisa amane phakathi kwamabili, amabili efake umfaniswano, lawa amanye efake izigqoko ezivala ubuso ukuze angabonakali.
“Ngabo lobo busuku angishaya ngalimala ngazama ukuvika kwaze kwakhahleleka elinye lamaphoyisa elalizifihlile nokuyilapho eladinwa lasikhumula isigqoko ngalibona ukuthi lingubani.
Ngahamba ngayovula icala kodwa lutho ukusizakala njengoba la maphoyisa esephinde angihlasela amahlandla amabili kulandelana. Okokugcina kube yisekuqaleni kwenyanga,” kusho uMgobhozi.
Uqhube ngokuthi njalo amaphoyisa amhlasela ebusuku amshaye phambi komkakhe nengane eneminyaka eyisishiyagalombili aseze wakhetha ukuyoyicelela ezihlotsheni ngoba iyahlukumezeka.
Uthe okumangazayo ngala maphoyisa azishiya kude nomuzi izimoto uma ezomshaya noma ezocekela phansi umuzi wakhe ngokulimaza impahla.
UMgobhozi uthe useze wafaka amakhamera emzini wakhe kodwa nakho lokhu akumsizi ngoba la maphoyisa asefika nochwepheshe oqeda ubufakazi ngokucisha konke ebesekuthwetshulwe amakhamera.
Uthe asemathathu amacala awavulile eMkhomazi kodwa azikho izinyathelo athathelwa zona.
UNkk Philile Mgobhozi (31) oshade noMgobhozi uthe selokhu kwenzeka lesi sigameko impilo inzima emndenini ngoba bahlalele ovalweni abazi ukuthi angase abuye nini la maphoyisa.
“Ngikhathazekile angasikwazi ukujabula ngoba nomuzi wethu usunezinto eziningi ezilimele ngenxa yalolu dlame alusebenzisayo la maphoyisa.
“Sidinga usizo nezikhulu zamaphoyisa uma kukhona ezingasisiza ngakho sicela balusukumele udaba lwethu,” kusho yena.
Amaphoyisa aKwaZulu-Natal akuqinisekisile ukuvulwa kwala macala amathathu eMkhomazi yilo somatekisi.
UCaptain Thulani Zwane uthe yize kungaka boshwa muntu okwamanje kodwa akhona amacala amathathu aphenywayo ngalezi zigameko zonke.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Mabaqaphele abezitokfela - Amaphoyisa
2012-12-05 12:03
Johannesburg - Amaphoyisa asekhiphe isexwayiso emphakathini ngezitokfela ngoLwesithathu kulandela ukubulawa kwabantu ababili.
UWarrant Officer Kay Makhubela uthe amalungu esitokfela abehlangene emzini othile waseSoweto ukuzohlukanisa imali ngoLwesibili ngesikhathi kugasela abesilisa abahlanu bezophanga.
Isigebengu esisodwa sishaye umnikazi wendlu, oneminyaka engapha ko-40 ubudala, ekhanda ngefosholo washona.
Izigebengu zibe sezithatha yonke imali yesitokfela esinamalungu ayishumi.
Esinye isigameko sesitokfela senzeke phakathi kwamalungu amabili aso.
Laba besilisa babe nengxabano ngesikhathi kunomhlangano wesitokfela omunye wase egwaza elinye ilungu lashona.
Umsolwa uyaziwa ngamaphoyisa kodwa akakaboshwa.
"Siyacela kulabo abangamalungu ezitokfela: siyazi ukuthi lesi yisikhathi ekuhlukaniswa ngaso imali, celani ebhange banihlukanisele imali bese benifakela kuma-akhawunti enu,” kusho uMakhubela.
Ngale ndlela kuzovikeleka amalungu esifokfela ekutheni angabi nezingxabano kanye nokuphangwa kwemali.
Amaphoyisa asola ukuthi lobu bugebengu busuke buhlelwe ngamanye amalungu azo izifokfela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inhloko yezeMpilo ecaleni lokuziphatha kabiComment on this story
MPUME MADLALA no-ANELISA KUBHEKA
UMKHANDLU wezempilo, iHealth Professions Council of South Africa (HPCSA), uthole iNhloko yezeMpilo eThekwini inecala lokungaziphathi kahle. Uphenyo obeluqondiswe kuDkt Nomkhosi Gxagxisa lwaqala emuva kwezikhalo zabenyunyana iSouth African Municipal Workers Union (Samwu) abakhononda kwi-HPCSA.
Okhulumela iHPCSA, uBertha Peters-Scheepers, uthe uGxagxisa uyalelwe ukuba akhokhe imali engu-R20 000 ngokuvuma icala.
Amacala akhe asukela onyakeni ka-1992 kuze kube nguNovemba 2011 ngesikhathi esasebenza engudokotela kodwa engabhalisile ngaphansi kwalo mkhandlu.
Kwaba khona nemibuzo ngeziqu zakhe iDiploma ayithola eRussia. Ngo-2011 uGxagxisa wasula ehhovisi lephini leMenenja yeTheku emuva kokuvela kokuthi waqashwa wumasipala nakuba wayengabhalisile ngaphansi kwe-HPCSA njengoba kwakusho eminye imibandela yomsebenzi ayeqashelwe wona.
Wayiswa kwenye indawo kumasipala emuva kokuba iSamwu yaba nezikhalo ngokuqashwa kwakhe ithi akanazo izinto ezidingeka kulo msebenzi.
Okunye asolwa ngakho ukuqasha ngetiye njengoba indodana yakhe uNceba kuthiwa yaqashwa ukuthi ibe ngumabhalane omkhulu ngaphansi komnyango wakhe. UNobhala weSamwu, uJaycee Ncanana, uthe uyajabula ngokuthi ligcine liphumile iqiniso.
Uthi kodwa basafuna ukwazi ukuthi wayekade eqashwe kanjani.
“Yini labo abahlunga igama lakhe bengazange babhekisise iziqu zakhe. Kungenzeka ukuthi wukunganaki noma inkohlakalo kodwa kudingeka ukuthi kube khona umuntu ozophendula,” kusho uNcanana.
Okhulumela uMasipala, uThabo Mofokeng, uthe uGxagxisa usazoqhubeka nokuba yinhloko yezempilo kumasipala nakuba etholwe enecala lokungaziphathi kahle. Uthe bebengakatholi lutho oluvela kwiHPCSA ngesikhalo esenziwa ngoGxagxisa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Iminyaka engu-15 ejele koweba iselula
2013-01-23 10:03
Johannesburg - Owesilisa ugixabezwe ngeminyaka engu-15 esezikhindini kulandela ukugebenga owesifazane iselula, kusho amaphoyisa ase-Eastern Cape ngoLwesibili.
ULieutenant Nkosikho Mzuku uthe uSithembiso Phangindawo, 20, ugwetshwe yiNkantolo yeMantshi yaseMdantsane ngoMsombuluko.
Waboshwa ngemuva konyaka kwenzeka lesi sigameko.
Lesi sigwebo sivuse imvunge ezinkundleni zokuxhumana, abantu bekhala ngokuthi imantshi isiqinise kakhulu isandla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMarques ujabule ngemiphumela
2012-12-20 12:25
Johannesburg - Umqeqeshi weMoroka Swallows onomsebenzi olengela eweni uZeca Marques uthe wenelisekile ngesikhathi ezakhe zivala ishobolo lokungawini ngesikhathi ezakhe ziguqisa iPlatinum
Stars ngo 2-0 eDobsonville.
UMarques, nodume ngokukhumula ijakhethi ayilahle emoyeni uma ezakhe zifake igoli, wenze okuhlukile ngoLwesithathu ebusuku ngesikhathi ehlala ethula ezakhe zibhakuzisa inethi.
"Akubuzwa ukuthi imiphumela isijabulisile, sitshengise ukuzimisela okukhulu," kusho uMarques.
"Lokhu kuwina kuyisipho esihle kakhulu sikaKhisimusi kimina."
UBennett Chenene noKatlego
Mashego yibo abashaye amagoli anikeze iZinyoni amaphuzi amathathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyaqhubeka umkhonyovu wenyama yehhashi
2013-02-19 10:02
Vevey – Inkampani yokudla eyisikhondlakhondla eSwitzerland, iNestle, nayo isishaywe ngumkhonyovu wenyama yehhashi wase-Europe.
Le nkampani imemezele ukuthi izokhipha izidlo ze-pasta ezitolo ezise-Italy naseSpain ngoba ziyathinteka.
"Ukuhlola kwethu kuthole ukuthi lokhu kudla kunenyama yehhashi,” kusho isitatimende sale nkampani ngoMsombuluko.
"Ukufaka amalebuli okungewona enyameni kuchaza ukuthi umsebenzi wokusihlinzeka ngenyama uyabahlula,” kuqhuba inkampani.
Lokhu kwenza kwephula imithetho yeBritish Food Safety Agency, kusho iNestle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
UJoemat-Pettersson uzohlangana noZuma
2012-11-14 10:04
Johannesburg - Kulindeleke ukuthi uNgqongqoshe woMnyango wezeMvelo namaHlathi uTina
Joemat-Pettersson ahlangane noMengameli wezwe uJacob Zuma, ngenhloso yokuthi kwenyuswe amaholo abantu abasebenza emapulazini.
"Ungqongqoshe ucelwe ngabasebenzi ukuthi angenelele odabeni lwabo lwamaholo, aphinde akhulume nomengameli ngenhloso yokuthi kucelwe umqashi athi ukwenyusa amaholo," kusho umkhulumeli kangqongqoshe uPalesa Mokomela.
"UJoemat-Pettersson ufana nesithunywa esiya kuZuma, ukuyodlulisa umyalezo wabasebenzi. Uzocela ukuthi kuphinde kubhekisiswe amaholo abo abasebenzi."
Umkhulumeli kamengameli uMac Maharaj uthe kuyaziwa ngalo mhlangano, nokho akakhiphanga ingonyuluka njengoba ethe lolu wudaba lwangaphakathi.
Abasebenzi basepulazini lamagilebisi iHex River Valley, eWestern Cape, bangena esitelekeni esesidonse isikhathi esevile esontweni, bafuna umqashi abanyusele amaholo afinyelele ku-R150 ngosuku.
Abasebenzi abaningi bathola imali esukela ku-R69 kuya ku-R80 ngosuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone abathathu kuqhuma igesi ePitoli
2012-12-21 12:31
Johannesburg - Kushone abantu abathathu okubalwa nengane ngesikhathi kuqhuma igesi emzini okuBlouberg Street, e-Eersterust, ePitoli, kusho abezimo eziphuthumayo eTshwane ngoLwesihlanu.
Kushone owesilisa nowesifazane kanye nengane kwathi omunye walimala kabi, kusho okhulumela lesi sikhungo uJohan Pieterse.
Olimele uphuthunyiswe esibhedlela kuvalwe amehlo.
"Kubukeka sengathi kuqhume igesi, akwaziwa ukuthi yokheleke kanjani ngomlilo," esho.
Umuzi ucekeleke phansi kabi ngesikhathi kwehla le nhlekelele.
Amaphoyisa ayaphenya.
- Landela
IzindabaNews24 kuTwitter
- SAPA


text:
Maningi amasosha aseMelika azubulalayo
2013-01-15 10:03
Washington - Kukhule kweqa amagalani ukuzibulala kwamasosha aseMelika, ngonyaka ka-2012, kukhula kwedlula isibalo esejwayelekile sokufa kwamasosha, kusho umbiko ngoMsombuluko.
Umbiko okhishwe yizikhulu enkambini, uthi angu-349 esewonke amasosha azibulele ngonyaka ka-2012, okuyisibalo esingaphezulu ngo-15%, kwesango-2011.
Kwenzeka konke lokhu phezu kwemizamo eminingi yezikhulu, yokwehlisa izinga lokuzibulala kwabasebenzi.
"Lesi yisihlava engeke sishaywe indiva," kusho uSenator Patty Murray, owaba yingxenye yokuguqulwa kwemithetho ngonyaka owedlule, ngenhloso yokunciphisa ukuzibulala kwamasosha.
"Abantu abasha kanjalo nabadala embusweni, babhekene nezingqinaba. Kumele kwenziwe konke ukuqinisekisa ukuthi abaweli ogibeni olufanayo nelozakwabo abagcina ngokuzibulala."
Ohlangothini lwamasosha ajwayelekile, bangu-182 abazibulale, emasosheni asebenza emanzini babe ngu-108, kuthi emasosheni asemoyeni babe ngu-59.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24
- Reuters


text:
Kumbhedele obezama ukukhulisa 'induku'
2012-11-16 14:02
Bangkok - Izikhulu zezempilo esibhedlela eBangkok, kudingeke zijumpule "amazambane" owesilisa waseThailand, ngemuva kokubheda kwemizamo yokukhulisa isitho sakhe sangasese.
Lo mlisa mumbe oneminyaka engu-50 ubudala ujove isitho sakhe sangasese ngamafutha aziwa ngokuthi yi-olive oil, ngoba ezama ukukhulisa "induku".
Kuthiwa maningi amadoda asebenzisa i-olive oil, i-silicone kanye nophalafini, ukuzama ukukhulisa izitho zawo...zonke lezi zindlela abazisebenzisayo kuthiwa aziphephile.
Abezempilo bathi balinganiselwa ku-40 abantu asebengeniswe esibhedlela, kulandela ukungaphumeleli kokukhulisa izitho zabo, base behlangabezana nokugula thizeni.
Isibhedlela sithe bese kuyiminyaka indoda lena ijova isitho sayo ngenhloso yokusikhulisa, igcine ingenwa wundlavuza kwase kudingeka asuswe "amazambane".
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Ziyanda izinkinga eSyria
2013-01-15 07:18
Damascus - Ayanda amaphimbo athi makuphenywe ngokuhlukunyezwa kwamalungelo abantu eSyria njengoba sekuphele izinyanga ezingu-22 leli lizwe libhekene nodlame.
Lokhu kulandela ukuthi inhlangano yamalungelo abantu ibike ukuthi kubulawe izingane ezingu-26 odlambedlwini lwakamuva.
Le mibiko ivele ngoMsombuluko njengoba inhlangano ezinze eNew
York, iHuman Rights Watch, isole uhulumeni kaMengameli Bashar Assad ngokusebenzisa isihluku.
Bangu-57 ohulumeni abacele i-UN Security
Council ukuba iyise lolu daba e-International Criminal Court.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Injabulo ibuzwa eThekwiniComment on this story
NONHLANHLA MKHABELA
AMABHISHI ayanyinyitheka, izivakashi ziyalakanyana kanti nemicimbi ithe chithi saka eThekwini kusukela kule mpelasonto kwazise amaholidi asefikile.
Abathandi bobumnandi nezemidlalo abaseThekwini namaphethelo bazobe bethokozile kule mpelasonto njengoba kuhlelwe inqwaba yemicimbi yobumnandi futhi kuzoba nomdlalo wobungani phakathi kweBafana Bafana neMalawi, ozobe usenkundleni iMoses Mabhida.
Yize ubumnandi buzobe buyindathane, amaphoyisa asexwayise ngokuthi azobe engabekezeleli muntu ophula umthetho futhi zizoqina nezokuphepha ukuze abantu bazijabulise bekhululekile ngalesi sikhathi samaholidi.
Okhulumela amaphoyisa eTheku uSenior Superintendent Eugene Msomi unxuse ukuthi abantu banciphise ophuzweni ngoba okuningi okungahambi kahle kusuka uma abantu “sebedlile”.
“Sinxusa ikakhulukazi laba abaya emabhishi ukuthi bayeke ukuphatha inqwaba yotshwala beze ngenhloso yokuzodakwa ngoba bagcina sebenza izinto ezingalungile ababengeke bazenze uma bephila saka. Uthole sekuhlukumezeka nabantu besifazane sebethintwa ngendlela engafanele,” kunxusa uMsomi.
Uthe labo abafika notshwala obuyinqwaba bayaphucwa banikwe iziliphu zokuthi babuye bazobulanda uma sebehamba.
Emigwaqweni nakhona uthe azobe ephume ngezinkani amaphoyisa egade abantu abangawulandeli umthetho.
“Ngesonto eledlule kuphela nje sibophe abantu abangu-170 emigwaqweni nesethemba ukuthi kuzwelile kwabaningi bazofunda ukugcina imithetho yomgwaqo kanti sisazoqhubeka nokuba semigwaqweni,” kubeka uMsomi.
Njengoba imicimbi eminingi iba sebusuku uMsomi uthe amaphoyisa eTheku ngokubambisana no-SAPS nabahlengi basolwandle bazoqinisekisa ukuthi abantu baphephile ngalezi zikhathi.
Ubumnandi buqala namhlanje ngomcimbi obhekwe ngabomvu ohlelwe nguMbongeni Ngema, ozoba seWestridge Park ngo-1 emini, kuwo kuboshelwe izihlabani iLadysmith Black Mambazo, Soul Brothers, Thandiswa Mazwai, Jimmy Dludlu, Mbongeni Ngema nabanye.
Khona namhlanje kuzobe kukhona idili leJoyous Showcase e-BAT Centre, ngo-6.30 ntambama, lapho kuzobe kucula khona abanye abaculi beJoyous Celebration asebecula ngabodwana.
Iyaqhubeka ne-Kasie 2 Kasie Tour okugqugquzelwa ngayo abantu ukuthi babe yingxenye ye-Afcon e-Cassablanca Lounge, eMolweni ngo-12 emini.
Abathandi be-jazz exutshwe nomculo wokholo bazothokozela ikhonsathi yesihlabani se-jazz i-Christmas with Jonathan Butler eJesus Dome ne-Gospel Extravaganza e-Playhouse kusihlwa, okuboshelwe kuyo oJudith Sephuma, Siphokazi ukubalwa abambalwa.
Eminye imicimbi elindeleke ukuba idonse abantu ngumdlalo wekhilikithi ophakathi kwe-New Zealand neNingizimu Afrika namhlanje, eSahara Kingsmead Stadium.
NgoMgqibelo amabombo azobheka eMorningside Stadium, eXobho emcimbini womsakazo Ukhozi FM, kuzobe kuboshelwe inqwaba yabaculi abanohlonze okubalwa kubo oZakes Bantwini, Hlengiwe Mhlaba noThokozani Langa.
Izoqhubeka ne-Joyous Showcase, e-Durban Christian Centre, e-Berea kusasa neSummer Season Promotion eMhlanga Beach.
Amabombo abaningi kulindeleke alibangise e-Hazelmere Dam kwindumezulu ye-Durban Jazz Festival ngomhla ka-26.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Zishayise ngomoya uma nixabana - Umbono
2012-12-12 16:24
Cape Town - Usuku nosuku kuzwakaka ngezigameko zokubulawa kwabesifazane bebulawa ngamasoka abo.
Abaningi uma bequla amacala bakhala ngentukuthelo, nokuhluleka ukuzilawula.
Abafundi beZindaba News24 bathi oungenani kungxinouphume umshiye umuntu uma nixabana, kuze uzogwema ukwenza izinto ongase uzisole ngazo.
UMagama Enhliziyo Mhlosinga Msweli uthe: Kungcono uma nixabana noma nithukuthelene uvele uphume umshiye yedwa owakwakho wehlise igwebu uze ubuye selehlile ze kugwemeke ingozi.
USboh Ndlovu uthe: Uma uthukuthele phuma ushawe umoya ubuye usubohile, usukhuluma njengomuntu ophusile.
Ukudinwa akusizi ngalutho, kufanele ua unguuntu uzifundise ukwehlisa umoya.
U-Idunalikagogo Iduna uthe: Kumele uma udiniweusuitshele isithandwa sakho, nikhulume ngalokho ngoba uma kungalungiswa kungase kwakhele kugcine kunamagqubu.
USombese Mahlaba uthe: Uma ungena ebudlelwaneni kumele ube nesikhala sokuphoxeka ungahlale ulindele okuhle kuphela.
Uma ucasuka ungasheshe uthathe isinqumo., uma kukhona okusola kumuntu wakho, ungafisi ukumbamba kodwa zama ukwehlisa kancane kancane uthando.
Kumele sifunde ukwamukela.
UMabhiza Mshengu uthe: Umasixabana ngiyathula ngivele ngibuke i-tv ngimyeke aze aphole.
Uma kungenjalo ngiyamshiya ngihambe ngibuye ulaka selwehlile, akukuhle ukushaya umfazi ikakhulukazi uma esekhala kuyadabukisa impela, kodwa-ke nabo mabatho0bele amadoda abo yikhona ezokwazi ukubathanda ngokuphelele.
USithole Ashford B uthe: Uma thina sixabana ngiyamushiya ngiye endaweni yokucima ukoma ngibuye ulaka selwehlile.
UNomsa Ellen uthe: Abafazi kumele bayeke ukwedelela bethembe amaphoyisa.
USakhile Zondo uthe: Mina uma isithandwa sami singthukuthelisa ngyaphuma endlini ngihambe ngike ngizishayise ngomoya.
UPhumlani Miya uthe: Isiyalo enginaso wukuthi aAbesfazane kumele bayeke ukudlisa amadoda bese bayawashintshela uma bengasawathandi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kubulawe unogada emayini eKZN
2012-10-03 10:01
Nothando Ndlovu, The Witness
Johannesburg - Ukuqhubeka kwesiteleka sabasebenzi basemayini sekudlule nomphefumulo kanogada wasemayini yaKwaSomkhele, maduzane naseMtubatuba, otholakale eklajiwe.
Ngokusho kokhulumela amaphoyisa aKwaMsane uCaptain Jabulani Mdletshe, uthe lesi sehlakalo senzeke ebusuku ngoMsombuluko, ngemuva kokucisha kukagesi ophele imizuzu ebalelwa kwengu-30.
UMdletshe uthe unogada lona uBP Nxumalo,48, ubengaphakathi kwelinye lamagumbi akhona emayini.
Unogada ongathandanga ukudalulwa uthe kufike amadoda amahlanu abehlome ngemimese emikhulu.
Uthe amadoda ambuze ukuthi usebenzelani ekubeni kutelekiwe.
“Nami ngikhiphe u-okapi ngabatshela ukuthi ngizowusebenzisa uma beke basondela. UNxumalo, nokunguye obephethe isibhamu ubengaphakathi endlini, kuthe uma kuvuleka intuba, ngathi zinyawo zami ngibelethe," kusho osindile.
“Ngesikhathi ngisacashile ehlathini, ngifonele umphathi wami ngithi akathumele usizo. Ngaleso sikhathi ngizwe uNxumlo ekhala ememeza."
– Landela Izindaba News24 kuTwitter
(@IzindabaNews24).
- The Witness


text:
UChomee uthweswe iziqu e-UJ
2012-09-05 07:46
Johannesburg - Umdansi onyakaza kuhlanywe kwasani nophinde abe ngumculi, uThulisile Madihlaba, nowaziwa kakhulu ngelikaChomee, ugogode ezifundweni zeDiploma kuMedia Studies e-University of Johannesburg, kubika iSowetan.
UChomee ubengomunye wabafundi abangu-200 abebehambele lo mcimbi wokuthweswa iziqu ngoLwesibili.
Lo mculi, 25, owaduma ngeculo elithi Jiva Sexy uthe ngenxa yokuthi umatasa lezi zifundo zimthathe iminyaka emine ngoba ubengafundi ngokugcwele.
"Ngiyaziqhenya kakhulu ngalokhu, kanjalo nesitebele engiphuma kuso i-999 nomndeni wami, njengoba bekhona ukuzongeseka," kusho uChomee.
"Umama akakwazanga ukuza ngenxa yokuthi akaphathekile kahle ngokwempilo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uthi ushoda ngokudla uPick n Pay
2012-10-04 16:23
Johannesburg - Isuphamakethe enkulukazi iPick n Pay isikhiphe isixwayiso kubathengi yathi isiqala ukuba nokushodashoda ngokudla nezimpahla ezithize njengoba kulokhu kuqhubeke isiteleka sabashayeli bamalolo.
"Kushoda kakhulu ukudla okuyizidingo zansuku zonke, imvamisa okuhlala emafrijini," kusho isikhulu uNeal Quirk.
Phezu kwayo yonke imizamo eyenziwe yisitolo, kuthiwa izitolo eziningi eGoli, seziqala ukuzwela.
Kuthiwa ezinye izitolo sezibeke izaziso emnyango, zichazela abathengi ukuthi kunokushoda ngenxa yokungathuthwa kwempahla njengoba kuqhubeka isiteleka sabashayeli bamaloli athwala impahla.
"Singase ngempela sibhekane nenkinga uma kwenzeka kuqhubeka isiteleka."
AbakwaShoprite bathe abakabi nankinga okwamanje, amagalaji amaningi ezindaweni ezehlukene kubikwe ukuthi nawo abhekene nokushoda kukaphethiloli
"Sagcina ukulethelwa uphethiloli esikhathini esingaphezu kwesonto esedlule. Usuphelile uphethiloli emathangini," kusho umsebenzi kwelinye lamagalaji.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Finance24


text:
Ugqekemeke engeqiwa ntwala umndeni wobulewe
2013-02-28 10:00
Mlondi Radebe, The Witness
Durban - Umndeni wentombazane etholakale ibulewe yangcwatshwa ethuneni elingashoni eSikhawini, uthi umufi ubeyithemba lawo.
Ukubulawa kukaLondiwe Mngomezulu, 22, obefunda eSikhawini FET College, kushiye umndeni ugqemeke engeqiwa ntwala, kusho okhulumela umndeni uPhilani Mathenjwa.
“Ubengumntwana osebenza ngokuzimisela ezifundweni zakhe, ubefuna ukushintsha isimo somndeni wakhe. Akekho kubo osebenzayo, ubethole uxhaso lokwenza izifundo zokupheka," kuchaza uMathenjwa.
Isidumbu sikaMngomezulu sitholwe ngumsebenzi kamasipala, wabikwa ukuthi unyamalele mhlaka-16 Febhuwari, ngesikhathi abakade behlala naye bebona kuphela isikhathi bengamboni.
Umzala wakhe akhule naye uThulile Mathenjwa uthe: “Ubenamaphupho okusiza abazali bakhe, ubefuna ukubabona bethokozile. Ngizokhumbula indlela abezimisela ngayo nogqozu abenalo." kukhala umzala.
Okhulumela amaphoyisa uCaptain Thulani Zwane uthi sekuboshwe ababili ngalesi sehlakalo, nekulindeleke bavele ngaphambi kweNkantolo yeMantshi yaseSikhawini ngoLwesine (namhlanje).
Imbangela yokubulala ibingakazeki.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Kubulawe owesifazane eF State
2013-02-08 10:04
Johannesburg - Kutholakale owesifazane egwazwe washona emzini wakhe eRiebeeckstad, eWelkom, kusho amaphoyisa aseFree State ngoLwesihlanu.
Lo wesifazane, 38, uhambise umyeni wakhe emsebenzini nezingane zakhe esikoleni ngoLwesine ekuseni, kodwa wangafika ukuzolanda izingane esikoleni ntambama, kusho uConstable Kethabile Mofokeng.
Othisha bazamile ukumfonela, kodwa wangaluphendula ucingo kwase kuthunyelwa onogada emzini wakhe.
"Onogada bazithele kulo wesifazane elele echibini legazi enamanxeba amaningi okugwazwa esifubeni, entanyeni nasesiphundu.”
Ube esehlonzwa njengoshonele endaweni yesigameko.
Kube sekuboshwa umsolwa, nokulindeleke ukuthi avele enkantolo kungekudala.
- Landela
IzindabaNews24 kuTwitter
- SAPA


text:
Singasivikela isicoco - RDS
2013-02-05 12:01
Johannesburg - Umqeqeshi we-Orlando Pirates uRoger de Sa uthi uphoxekile ukuthi iqembu lihlulekile ukusayinisa uRainford Kalaba, nokho uthi akakhathazekile kangako ngoba namanje usanabadlali abahamba phambili.
U-RDS usho kanjena nje iqembu lisanda kulahlekelwa nguBongani Ndulula, ojoyine AmaZulu.
Umqeqeshi uvulele abeKickOff.com isifuba sakhe, echaza ngokwehluleka kweqembu ukuthola lo mgadli waseZambia kanjalo nangokuhamba kukaNdululla.
"Akekho umqeqeshi ongeke aphoxeke uma ephuthwa ngumgadli ofana noKalaba, lokhu kuyenzeka nokho ebholeni. Maningi amaqembu akade emfuna."
"Namanje nginabadlali abasezingeni, angikhathazekile. Singakwazi ukuvikela isicoco sethu siphinde sidlale kahle kweye-CAF Champions League. Ngithokozile ngabadlali bami."
"Siphethe uBenni McCarthy, Collins Mbesuma, Thulasizwe Mbuyane noTakesure
Chinyama, ukubala nje idlanzana."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
‘Udoti webhanoyi’ ubhodloze uphahlaComment on this story
LUNGI LANGA
UDIDEKILE umndeni waKwaMashu, esigcemeni sakwa D obhodlokelwe wuphahla lwendlu ngenxa kadoti obusuphenduke iqhwa okusolwa ukuthi ungudoti ophuma emathoyilethi asemabhanoyini.
Namanje abakwaMbatha abakaqondi ukuthi bazowubiza ngani umshophi obehlele lapho kubhodloke indlu yabo ngoLwesibili emini ibhodlozwa yinto engaziwa.
UMnuz Linda Mbatha (44) uthe uzwe umsindo omkhulu ukhala endlini wangaqonda ukuthi yini.
Uthe uzitshele ukuthi kungenzeka kube ukuqhuma kwebhomu.
Kepha umangele lapho engena endlini engaboni maka wokusha.
“Ngaphandle bekuneqhwa eliluhlaza obekungaqondakali ukuthi liyini. Kuthe uma sibheka indlu sangabona ukuthi yini okungabe ibange ukubhodloka kophahla lwendlu,” kusho uMbatha.
Kunalokhu kuya ngokudida okwenzeke kulo muzi. Uthe bafikelwe amalungu ophiko lwezinhlekelele abatshele ukuthi kungenzeka kube udoti ovela emathoyilethi amabhanoyi odedelwa endaweni engenalutho uma ibhanoyi liphezulu.
UNkk Busi Mbatha (44), uthe bafuna incazelo ngokwenzekile.
“Okusiphatha kabi ukuthi uma lokhu kuyiqiniso kusho ukuthi asiphephile njengamalungu omphakathi ohlala kule ndawo. Ukube lento iwele egcekeni kudlala izingane kuyacaca ukuthi ngabe zilimele,” kusho uNkk Mbatha.
Uthe aboMnyango weziNhlekelele bathe bazoluthatha lolu ketshezi bayoluhlola ukuze kutholakale ukuthi beluqhamukaphi.
“Incazelo esiyithole komunye wabo ukuthi kungenzeka kube udoti ovela ethoyilethi lebhanoyi. Uthe njengoba lodoti ungaphumi uyahlala ube yiqhwa bese udedelwa endaweni engenabantu. Kepha asazi noma kuyiqiniso yini leli ngoba bathe bazowahlola lamanzi abeconsa ophahleni,” kusho uNkk Mbatha.
UMnuz Collin Naidoo wenkampani engamele ukusebenza kwesikhumulo sezindiza, i-Airports Company South Africa, uthe abazi bona ngalolu daba. Uthe ngokwazi kwabo amabhanoyi ahlanzwa kukhishwe wonke udoti uma esefike lapho eya khona.
Uthe akulula ukuthi babone ukuthi lolu ketshezi ebeluyiqhwa okuthiwa lubhodloze uphahlwa lwalendlu beluvela ebhanoyini.
Uqhube wathi bona abakwazi ukulawula okwenziwa yizinkampani zamabhanoyi emoyeni, balawula ezikwenza esikhumulweni kuphela.
Okhulumela amaphoyisa KwaZulu-Natal, uMnuz Vincent Mdunge ukuqinisekisile ukuthi lesi sigameko sibikiwe. “Esikutholile okwamanje ukuthi uketshezi lolu olutholwe amaphoyisa luhanjiswe ukuthi luyocwanigwa e-King Shaka International Airport,” kusho uMdunge.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kudingidwa imigomo eMangaung
2012-12-18 12:01
Bloemfontein - Izihambeli zenkomfa ye-ANC kazwelonke zichithe usuku lwangoLwesibili ekuseni zidingida ngemigomo e-University of the Free State.
Kuyaqhubeka nokubalwa kwamavoti abezikhundla eziyisithupha eziphezulu. Imiphumela kulindeleke ukuba imenyezelwe ngoLwesibili ntambama.
Izihambeli ezingeyona ingxenye yabadingida imigomo bezihleli kwelinye itende, kuthi labo abakwazile ukuthola izitulo zokuhlala, bahlala ndawonye bekhuluma ngabakulindele okhethweni.
Abanye bebezwakala bekhala ngokushisa kwelanga kanye nendlela ende okudingeka bayihambe ngezinyawo beya la kudingidelwa khona izingxoxo.
Entendeni elikhulu bekuneveni yakwa-Standard Bank ene-ATM, amathayi ayo angemuva eboshiwe, kwenzelwa ukuba abantu bangakwazi ukuyigudluza.
Ukuphakanyiswa kwamagama amalungu angu-80 ekomidi eliphezulu leqembu kulindeleke ukuba kumenyezelwe ngoLwesibili ebusuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abaziphethe kahle abadla inyama - Umbiko
2012-11-16 16:23
UMumbai - Enye yezincwandi efundwa ezikoleni zaseNdiya ithi abantu abadla inyama basemathubeni amaningi okuthi bangathembeki, bantshontshe futhi babe nophathina abaningi ocansini.
Incwadi lena ifundwa ngabafundi abalinganiselwa eminyakeni engu-11 ubudala, inhloso kuthiwa ukujwayeza abafundi ukuzithanda nenhlanzeko futhi bafundiswe ngocansi, kusho abezindaba ze-NDTV.
"Abathembekile, banamanga, bakhohlwa yizethembiso zabo, bayantshontsha, bayathuka futhi bavamise ukwenza amacala ocansi,” kusho incwadi.
Le mpicabadala yencwadi ithi abesifazane kumele bathole abayeni uma sebeseminyakeni ephakathi kuka-18 no-25 ubudala.
"Kuhle ukushada ungakazakheli igama elimbi,” iqhubeka.
Incwadi ishicilelwe ngabakwaS Chand, abe-India's Central Board for Secondary Education bathi izikole zazikhethela zona le ncwadi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuyakhula ukwebelana kwaleli neSwiss
2012-06-21 16:27
Berne - Ukuhwebelana phakathi kweNingizimu Afrika neSwitzerland kulokhu kuqhubekile kule minyaka edlule, kusho uNgqongqoshe woMnyango wezoHwebo uRob Davies, ngoLwesine.
UDavis ubambe umhlangano nozakwabo waseSwiss, eBerne.
INingizimu Afrika ithumela izithako ezimbiwa phansi nokunye okuyizinsiza zemvelo eSwiss, yona ithumela kuleli imishini nezinsiza zezempilo njengamaphilisi.
Ukuhwebelana kukhule ngo-30% kusho uDavies.
Enkulumweni kaDavies unxenxe osomabhizinisi bakuleli wathi kumele bazibophezele ekwelekeleleni ngokukhuliswa kwamakhono entsha.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
UNonhle uzitholele unodoli omusha
2011-09-02 12:44
Cape Town - Lowo owangumethuli wezinhlelo ku-vuzu.tv uNonhle Thema usekhwele wadilika kolowo ongumethuli wezinhlelo zethelevishini uMinnie Dlamini enkundleni yezokuxhumana uTwitter.
UThema uvukele uDlamini wathi uyisidakwa futhi "ungumethuli wezinhlelo nje qha".
UDlamini wawina umncintiswano lapho kwakufunwa khona ubuso obusha beLive! edlala kuSABC1 ngonyaka odlule.
IJustCurious.co.za ibike ukuthi uDlamini wathi washywa endaweni yobumnandi eseGoli iHush.
Ngezithuba zawo-08:00 ngoLwesihlanu uThema ubhale lokhu okulandelayo kuTwitter: "lay off the BOOZE @minnie STOP it youre a DRUNK dont blame it on Hush club.i go there all the time neva had i had a BEAT DOWN u were DRUNK (sic)"
Echaza ukuthi uDlamini uyisidakwa, akathi ukwehlisa kancane ngasemankwebevini, wathi yena uya sonke isikhathi eHush kodwa akaze ashaywe.
Kanti-ke uThema akawuqali lo mkhuba wakhe njengoba eseke wabandakanyeka empini yamazwi noDineo Ranaka kamuva nje.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Channel24


text:
INDEPENDENT MEDIA
Ucule wadida amajaji udokotela kowama-Idols
Uzozishiya kancane iziguli zakhe esazama inhlanhla yokuba ngomunye wabaculi abahamba phambili udokotela wase-Eastern Cape.Read Story
Lourens Reyneke / Heat Magazine
Kuhehwa intsha ngomethuli omusha
Kuthelevishini kuyadingeka ukuthi kukhishwe abantu asebekhulile kufakwe abantu abasha abanomfutho.Read Story
Group
Sisesibi isimo esibhedlela kuSaba Mbixane
Usabambekile umsakazi woMhlobo Wenene owatholakala edindilizile eduze kwesithuthuthu sakhe.Read Story
- Ucule wadida amajaji udokotela kowama-...
- Kuhehwa intsha ngomethuli omusha
- Sisesibi isimo esibhedlela kuSaba Mbix...
- Uzinikele emaphoyiseni u-Mr Magic ngel...
- Mayiqhamuke nokugculisayo iSABC
- Abasoze balingana abasakazi emisakazwe...
- U-Alex ebumnyameni ngekusasa eGagasini
- Bafuna ukuba ngabanqobi kwiPower Coupl...
- Mkhulu umdlandla kuZolisa ngeZabalaza
- Ithuba lokungenela uhlelo iPower Couple


text:
Ubhululu kaZuma nenkontileka yezigidi
2013-01-18 12:02
Johanessburg - Inkontileka ka-R1.25 billion yokuthi kusatshalaliswe ama-meter kagesi edolobheni laseGoli, yanikwa usomabhizinisi ongubhululu kaMengameli uJacob Zuma.
Umbiko wephephandaba iMail & Guardian uthi kuningi okungahanjiswanga ngendlela ngesikhathi usomabhzinisi uVivian Reddy, ehlomula ngethenda.
Umbiko wephephandaba uthi kwadingeka ukuthi kuguqulwe izinto eziningi eziyizimfanelo, kuze ithenda izogcina itholwa yinkampani kaReddy, i-Edison Power.
Ukuguqulwa kwezimfanelo kuthiwa kwalahlekelisa abebhizinisi iHefcom, ababegaqele ithenda nenkampani kaReddy i-Edison.
Incwadi eyabhalelwa abakwa-Edison ibazisa ukuthi bahlomele lethenda yaphasiswa kukhona izikhulu zeCity Power neCity of Johannesburg.
Umbiko uthi akukho okuphathekayo okukhomba ukuthi kukhona la kungahanjiswanga khona ngendlela ngesikhathi kukhishwa ithenda.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Umndeni ukhala ngesibhedlela 'esibathusile'
2012-08-03 10:06
Johannesburg - Umndeni utshelwe ukuthi uZanele, 26, useshonile ngemuva kokungeniswa esibhedlela ngosuku lwangayizolo, wabe usuqala ukwenza amalungiselelo okumfihla.
Kodwa kuthe uma beyobheka esibhedlela, bamthola ephila! UZanele, wase-Block W, eSoshanguve, ungene eDr George Mukhari Hospital eGa-Rankuwa ephethwe yikhanda nomqala.
Udokotela uthe uphethwe yi-meningitis, ngokweDaily Sun.
UFaith Ralidzhivha, 53, okungumalumekazi kaZanele, uthe uthole ucingo lumazisa ukuthi uZanele useshonile. Ube esetshela umndeni.
“Ngomsombuluko ngiye esibhedlela nendodakazi yami uPrecious, 29, ukuyothatha isidumbu sisihahambise emakhazeni.”
Abasebenzi bathe bayombheka uZanele. Kodwa ngithuke ngoma ngesikhathi ngithola uZanele esembhedeni ephila!
UPrecious uthe: “Akekho onginike incazelo ephilayo, ngisho nabaphathi imbala bahlulekile.
UPhume Khumalo woMnyango wezeMpilo eGauteng uthe: “Umgomo wesibhedlela awukuvumeli ukuba abasebenzi batshele izihlobo ngokudlula emhlabeni kwesihlobo sabo ngocingo.”
Umndeni ube usuhambisa uZanele kwesinye isibhedlela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Kusalindeleke amakhaza nemvula kuleli
2012-09-07 13:44
Johannesburg - Kulindeleke ezinye izimvula namakhaza azoshubisa umnkantsha ezingxenyeni zezwe, njengoba izimvula sezidale umonakalo, kusho iSA Weather Service ngoLwesihlanu.
Okhulumela iSA Weather Service uKenosi Machepa uthe izimvula ezinamandla zilindelekile ezingxenyeni ezisenyakatho yeKwaZulu-Natal, isezintabeni zaseMpumalanga kanye namaphakathi neLimpopo ngoLwesihlanu.
"Amazinga azobe efudumele ezingxenyeni eziningi zezwe, kodwa kuzobe kubanda eGauteng naseMpumalanga."
UMachepa uthe kulindeleke ukuba izimvula ziphele ngoMgqibelo ekuseni ezingxenyeni ezisempumalanga yezwe kanti kulindeleke ukuba amazinga aqale ukushisa kusukela ngawo uMgqibelo.
"Umsinga obandayo uqhamuka ngasentshonalanga uzokwenza kube nezimvula ezindaweni ezingaseningizimu nentshonalanga yezwe ngeSonto."
Kumuke izimoto ezimbili ebhulohweni eValley Drive ngaseWaterfall KwaZulu-Natal ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC iphika eyokubandlulula uCele
2012-11-01 12:31
Durban - Ilungu eliqavile le-ANC, uBheki Cele, akazange ashaywe indiva noma anqatshelwe ukungena ezinhlakeni zeqembu esifundeni saseThekwini njengoba kubhekwe eMangaung, kusho i-ANC KwaZulu-Natal ngoLwesithathu.
NgoMsombuluko, iThe Mercury ibike ukuthi igama likaCele aliveli emagameni abazovotelwa ewadini yakhe eLamontville.
Kuphinde kwabikwa ukuthi uNobhala weqembu esifundazweni uSihle Zikalala ukuhoxisile ukuba yingxenye yomhlangano lapho bekuzoba khona noCele.
Umcimbi weSACP owawuzoba seBhambayi ngasekuqaleni konyaka, nokwakulindeleke khona ukuthi uCele ethule inkulumo yakhe, awubange usabakhona.
I-ANC ngoLwesithathu ithe akekho umuntu ku-ANC, kuhlanganisa naye uCele, oshaywa indiva.
UZikalala nobuholi bonke be-ANC, okuhlanganisa uSihlalo wesifundazwe, uZweli Mkhize, bayaxhumani noCele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuphenywa odokotela abancelisa amaweleComment on this story
INTATHELI YESOLEZWE
KUPHENYWA odokotela basesibhedlela saseThekwini, i-Addington ngezinsolo zokuzenzela imisebenzi yabo eseceleni yize beqashwe nguMnyango wezeMpilo.
Inhloko yoMnyango wezeMpilo KwaZulu-Natal, uDkt Sibongile Zungu, iveze ukuthi odokotela abane bakulesi sibhedlela baphenywa ngezinsolo zokuzisebenza, phecelezi okubizwa ngoku-moonlighter nathe sekuholele ekutheni bangakwazi ukunakekela iziguli ezifika esibhedlela.
Phezu kwalaba kunabanye abangu-30 abaphenywa ngezinsolo ezifanayo.
“Okwamanje sisaphenya laba odokotela abane base-Addington kodwa kungenzeka ukuthi bakhona abanye abenza okufanayo,” kusho uDkt Zungu.
Uthe lezi zinsolo zivele lapho kubekwa ithimba ebelizobheka izinkinga zesibhedlela emuva kwemibiko yabezindaba ngezinkinga zokungaphatheki kahle kweziguli.
UDkt Zungu ukusho lokhu ngesikhathi evakashele lesi sibhedlela ngoMsombuluko ukuyochazela izintatheli ngokuzokwenziwa ukuze kubuyiselwe izinto esimeni.
“Sithole ukuthi abasebenzi kababi bikho emsebenzini okuholela ekutheni iziguli zilinde isikhathi eside zinganakiwe,” kusho uDkt Zungu.
Uthe kwathathwa isinqumo sokuthi awukho umsebenzi wokuzimela ozokwenziwa ngodokotela abaqashwe nguhulumeni.
Uthe lokhu kwakwenzelwa ukuthi odokotela bazinikele emsebenzini wabo kepha bathole ukuthi abanye basaqhubeka nokusebenza imisebenzi yabo yize beqashwe nguhulumeni.
Uqhube wathi uphenyo ngobugebengu lusaqhubeka kanti selufinyelele kuvuthondaba. Uthe kuneminyango abafuna ukuyiqinisa okubalwa kuyo owokugcinwa kwemishanguzo nezinye izinsiza kusebenza, i-Stores.
Uthe lo mnyango yiwo osenkingeni kakhulu ngoba kuningi obekungahambi kahle kuwo.
“Onyakeni esiphuma kuwo kusetshenziswe u-R28 million kuzinsiza kuhlinza. Akukwazi ukuthi ngabe zonke lezi zinsiza kusebenza seziphelile. Sizama ukubona ukuthi yini eyenzekile kuzo,” kusho uDkt Zungu.
Uthe okunye okubaxakayo wukuthi imishanguzo ikhona esibhedlela kepha kayikhishwa, iziguli ziphindiselwa emuva zingayiphethe.
Uthe kubekwe abaphathi abathathu, uNksz Thabisile Sakyi ozobhekana nokulungisa izinkinga zasemawadini, uNksz Philile Nzuza ozobheka ezezimali, noCebo Myeza ozobheka impahla yesibhedlela.
Khonamanjalo, uDkt Zungu unxuse ababesiza ngeMandela Day kulesi sibhedlela ukuthi baphinde bavakashele kuso ukuzobona ukuthi kusahlanzekile yini.
Uthe lolu suku lwaba yimpumelelo enkulu ekuhlanzweni kwesibhedlela.
UDkt Zungu uthe ingaphandle lalesi sibhedlela liyalungiswa okuzothatha imali elinganiselwa ku-R142 million.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umlilo ushiye ubhubhisile eKapa
2012-11-26 07:44
Johannesburg - Babalelwa okungenani kwabangu-79 abantu abasale bedinga kulandela imililo equbuke emijondolo eyisihlanu ehlukene eWestern Cape ngempelasonto, kusho isikhungo sezinhlekelele.
Okhulumela lesi sikhungo uWilfred
Solomons-Johannes, uthe bekusha eLotus River,
kwaLanga, Milnerton, Khayelitsha naseKraaifontein.
“Umlilo ucekele phansi imijondolo engu-16 eSiyahlala kwasala dengwane abantu abangu-36," kuqhuba uSolomons-Johannes.
Uthe bahlinzeke izisulu ngokudla, izingubo zokulala nezokugqoka kanjalo nezimpahla zokwakha.
Akucaci kahle ukuthi yini edale lo mlilo.
- Landela
IzindabaNews24 kuTwitter
- SAPA


text:
Avelile enkantolo amaphoyisa mbumbulu
2013-02-12 07:44
Johannesburg - Avele eNkantolo yeMantshi yaseMidrand amadoda ayisihlanu asolwa ngokuba ngongqondongqondo ezigamekweni eziningi zokuzenza amaphoyisa kaMasipala waseGoli.
Lesi sigejana sibhekene namacala okuphatha izibhamu, ukuzenza amaphoyisa nokwakha itulo lokuphanga, kusho uLieutenant Colonel Lungelo Dlamini.
Icala libe selihlehliselwa uFebhuwari 18.
Abasolwa bazogqunywa esitokisini ngemuva kokuboshwa ngoLwesihlanu behlela ukuphanga iloli.
“Amaphoyisa athola umfaniswano ongavunyelwe nezibhamu," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 25 engozini eNdiya
2013-01-10 13:01
New Delhi - Abantu abangu-25 kuhlanganisa abesifazane nezingane bashonile ngoLwesine ngesikhathi iloli ebeligcwele ngokweqile lithwele abasebenzi, lingingqika empumalanga nezwe eNdiya.
Bangaphezulu kuka-40 abasebenzi ebebesiza ukuvuna, bebehamba ngemoto ngesikhathi kwehla ingozi.
"Uphenyo lokuqala kuveza ukuthi ingozi idalwe yinkungu," kusho uDaljeet Singh wamaphoyisa ase-Aurangabad, lapho okwenzeke khona ingozi.
Babalelwa ku-110,000 abantu abashone ezingozini zomgwaqo ngo-2011 eNdiya, okuyisibalo esingaphezulu kuka-300 ngelanga.
Ngokusho kweNational Crime Records Bureau. Imigwaqo engekho sesimeni esihle, ijubane eliphezuli kanye nokushayela budedengu ezinye zezinto ezenza lesi sibalo sibe phezulu kangaka
– Landela Izindaba News24 kuTwitter
(@IzindabaNews24).


text:
Usufikile umnqamulajuqu wentela
2012-11-23 12:05
Johannesburg - Abakhokhi bentela bayayalwa ukuthi bahambise izimfanelo kubaqoqi bentela kwaSA Revenue Service (Sars), lingakashoni ilanga (ngoLwesihlanu), kuze bezogwema ukukhokha inhlawulo.
Lo mnqamulajuqu ubekelwe laba abahambisa izimfanelo zabo besebenzisa amakhompyutha, bezenzela bebodwa nalabo abangayikhokhi intela.
Okhulumela abakwaSars u-Adrian Lackay uthi ingaphezu kuka-R5 million imali abayiqoqile, uthi imali engu-R4
million kube yinzuzo ka-2012 kuthi engu-R991 000 kube yimali ebikweletwa, eminyakeni eyedlule.
"Izibalo zithi ikhule ngamaphesenti angu-22 imali engenile, uma kuqhathaniswa nangonyaka owedlule," kusho uLackay.
NgoLwesine balinganiselwa ku-96 600 abantu abahambise imininingwano yabo, lesi sibalo kulindleke ukuthi sikhule ngo-100 000 ngoLwesihlanu.
ULackay uthe izingcingo zakwaSars zizovulwa kuze kubumbane u-20:00 kuze bezokwazi ukunika abantu usizo, amagatsha wona azovulwa kuze kubumbane u-16:00.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
I-V40 nobuchwepheshe bokuvikelaComment on this story
SIMPHIWE NGUBANE
UKUBA nama-sensor ayisikhombisa, ubuxhakaxhaka besimanjemanje nonyazi lwe-airbag kwenze iVolvo Car Corporation yaba yinkampani yokuqala emhlabeni ukwenza lobu buciko obusezingeni eliphezulu.
Lezi ngezinye zezinto ezitholakala emotweni entsha yale nkampani i-Volvo V40 equkethe lolu hlobo le-airbag, olwaziwa nge-Pedestrian Airbag Technology.
Izingozi zomgwaqo ezibalelwa ku-25% eChina zimbandakanya abantu abahamba ngezinyawo. Ezwenikazi i-Europe balinganiselwa ku-14% bese kuthi eMelika babengu-12%. Isibalo sabantu abalimalayo sikhulu kunesabafayo. Isibalo esiphezulu sezingozi zomgwaqo okulimala kuzo abantu emakhanda sidalwa yisakhiwo semoto esiqinile esingaphansi kwe-bonnet panel, unqenqema oluphansi le-windscreen nama-A pillars.
Lena ngenye yezinto iVolvo Car Corporation eqale yazibheka ngaphambi kokwakha i-Pedestrian Airbag Technology. Lobu buchwepheshe bubonakale ngesikhathi kwethulwa iVolvo V40 eGeneva ekuqaleni konyaka. Le moto esanda kwethulwa igabe nge-five-door hatchback esesitayeleni, iyi-sport futhi iphethe ubukhazikhazi base-Scandinavia
Ngokusho kukaMnuz Thomas Broberg, i-Senior Technical Advisor Safety kwa-Volvo uthe: “Siyazigqaja ngokuthi sakhe imoto ene-airbag yabantu abahamba ngezinyawo. Inhlosongqangi ngokwakha kwethu le-airbag wukuthi sivikele abahamba ngezinyawo ezehlakalweni ezithile uma bembandakanyeka engozini yemoto ukuthi bangalimli ekhanda.”
Lama-sensor ayisikhombisa afakwe ngaphambili ku-bonnet yale moto enziwe ngendlela yokuthi akwazi ukuthumela ngokushesha umyalezo kwi-control unit.
Ngaphambi kokuthi imoto ishayise noma yini kunezimpawu ezishintsha ngokushesha.
Kungalesi sikhathi-ke lapho ama-airbags avele aphume khona ngokushesha ezwa ukuthi lokhu azokushayisa ngunyawo lomuntu.
IKHUPHULA I-BONNET NGO-10 CENTIMETRES
Ihhuku le-bonnet ngalinye elilekelelwa yi-pyrotechnical release mechanism, livele libhoncule ophini bese lidedela ingemuva le-bonnet ngokushesha. Ngalesi sikhathi, i-airbag esuke isebenza ivele igcwalise ngokushesha umoya. Ngesikhathi sokuyigcwalisa komoya, i-airbag ifukula i-bonnet. Iyikhuphula ngama-centimetre angu-10 ihlale kanjalo kule ndawo.
UBroberg uthi le-airbag inemisebezi emibili emqoka. Umsebenzi wokuqala ngowokuthi ifukule i-bonnet ivule isikhala, owesibili owokuvimba indawo engezansi ku-windscreen ukuze umuntu angalimali uma etholana phezulu nayo.
Uma isigcwele umoya, i-airbag imboza yonke i-windscreen wiper recess. Lokhu kwenza ukuthi angaphazamiseki umshayeli akwazi ukubona lapho eyakhona. Konke lokhu kuthatha amasekhondi ambalwa kwenzeka.
Kusetshenziswe imifanekiso yezinyawo eyakhiwe kuhlolwa le-airbag. Isebenza ngesivinini esiphakathi kuka-20 kuya ku-50km/h ukushesha kwayo. U-75% wezingozi ezimbandakanya abantu abasuke behamba ngezinyawo zithatha u-40km/h.
“Sakhe lobu buchwepheshe sisebenzisa imifanekiso nge-khompyutha nemilenze nekhanda okufana nokomuntu. Sisebenzise izindlela eziningi senza lolu cwaningo olube yimpumelelo,”kusho uBroberg.
Le airbag yakhiwe ngesikhwama esine-gas generator. Kuthatha isikhathi esingaphansi kwe-second ukuthi sigcwale ngesikhathi sengozi.
Akukhona okokuqala abakwaVolvo benza ubuchwepheshe obuvikela abantu abahamba ngezinyawo. Kuzokhumbuleka ukuthi ngo-2010 iVolvo Car Corporation yethule obunye ubuchwepheshe obaziwa nge-Pedestrian Detection. Lobu buchwepheshe bukwazi ukunqanda ingozi ingakenzeki ngesivinini esingafinyelela ku-35km/h uma umshayeli wemoto engakwazanga ukuyigwema ngesikhathi.
Lokhu kukwazi ukwehlisa ijubane le moto ngaphambi kokuthi kwenzeke ingozi.
Lena ngenye yezindlela zakwa-Volvo Car Corporation
yokunciphisa isibalo sezingozi zomgwaqo ezidlula nemiphefumulo yabantu abaningi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uthi wayehlukunyezwa osolwa ngokubulala umyeni
2013-02-18 10:01
Johannesburg - Owesifazane obhekene necala lokubulala umyeni wakhe, utshele iNkantolo yeMantshi yaseMiddelburg ukuthi ubejwayele ukubhekana nokuhlukunyezwa yena nabantwana bakhe.
URonell Botma ufake isicelo sebheyili enkantolo njengoba esolwa ngokubulala umyeni uTizi Ciciliato.
Umsolwa uvele ngaphambi kwenkantolo ngesonto eledlule, ekanye nesisebenzi sakhe sasendlini u-Annah Mokwana, 51, nodadewabo uBule Dinah Mokwana, 45, Mbuso Khoza, 29, Henry Chego, 29, Doctor Jacob Tlou, 30, kanjalo noTsietsi Letsebe, 34.
Umbiko wephephandaba iBeeld, uthi abasolwa babhekene necala lokukwakha itulo lokubulala, ukubulala kanye nokubamba inkunzi.
UCiciliato wagwazwa waphinde washaywa ngesando wabulawa, esemzini wakhe eMiddelburg, isehlakalo senzeke emasontweni amabili adlule.
Ummeli kaBotha uJosef van Eeden, utshele inkantolo ukuthi ummangalelwa ubehlukunyezwa ngumyeni wakhe.
"Indoda yakhe ibingamnaki futhi ingahlangani naye uma kumele kuthathwe izinqumo."
Icala liyaqhubeka
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubhikishe abafundi e-EC
2012-06-19 12:03
Johannesburg - Abafundi abaningi basezikoleni ezakhele uMasipala iSakhisizwe, e-Eastern Cape babambe umbhikisho bancenga uhulumeni ukuthi ubahlelele izimoto zokubathutha uma beya ezikoleni, kubika iDaily Sun.
Abafundi abakhathazekile baphelezelwe ngabazali bahambela uMnyango wezeMfundo beyonxusa ukuthi uhulumeni ubazwele ubanike izimoto njengoba lulude ukhalo abaluhambayo.
Kuthiwa abafundi abasuka ka-Grade R nabadala bahamba ibanga elilinganiselwa ku-10km uma beya ezikoleni.
Usihlalo wemashi uLungisile Arosi uthi abafundi babeka engcupheni izimpilo zabo ngoba belwela imfundo, baqwala intaba amahora amahlanu kuze bezofika esikoleni.
“kuyafeyilwa futhi abanye bayeka isikole ngenxa yobude bendlela," kusho u-Arosi.
UMnyango unikezwe izinsuku ezingu-14 ukuthi ubuyisele impendulo kubafundi.
- Ezinye izindaba zeDaily Sun kumakhalekhukhwini wakho nakuFacebook
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Iyini Imithetho Emine yakoMoya?
Umbuzo: "Iyini Imithetho Emine yakoMoya?"
Impendulo: Imithetho eMine yakoMoya iyindlela yokushiyelana noma ukuhlephulelana izindaba ezinhle zensindiso etholakala ngokukholwa kuJesu Kristu.Lena yindlela elula yokuhlela kahle okusemqoka okuqukethwe yiVangeli phansi kwamaphuzu amane.
UMthetho wokuqala yilo: “Unkulunkulu uyakuthanda futhi unohlelo oluhle ngempilo yakho.” Indimana ngokukaJohane 3:16 ithi, “Ngokuba uNkulunkulu walithanda izwe kangaka, waze wanikela ngeNdodana yakhe ezelwe yodwa ukuba yilowo nalowo okholwa yiyo angabhubhi, kodwa abe nokuphila okuphakade.” NgokukaJohane 10:10 usinika isizathu sokuza kukaJesu; “…mina ngize ukuba babenokuphila, babenakho kuchichime.” Yini esivimbela ukuba sithole uthando lukaNkulunkulu? Yini esivimbela ukuba singabinokuphila okuchichimayo na?
UMthetho wesibili yilona: “Uluntu lonke lungcoliswe yisono ngaleso sizathu lwehlukene noNkulunkulu. Umphumela walokho ukuthi, asisoze sakhona ukwazi uhlelo oluhle lukaNkulunkulu ngezimpilo zethu.” KwabaseRoma 3:23 ifakazela lokhu ngokuthi, “Ngokuba bonke bonile, basilalelwe inkazimulo kaNkulunkulu.” KwabaseRoma 6:23 yona isinika imiphumela yesono, “Ngokuba inkokhelo yesono ingukufa.” Unkulunkulu wasidalela ukuba sibenobudlelwane Naye. Kodwa Uluntu lwaletha isono emhlabeni, okweza ukuthi lwehlukane noNkulunkulu. Singabantu sibubhidlizile ubudlelwane Naye (UNkulunkulu) ayejonge ukuthi sibe nabo. Yini impendulo yalokhu?
UMthetho weSithathu wakoMoya uthi, “UJesu Kristu uyisipho sikaNkulunkulu asinikelela isono sethu. NgoJesu Kristu, izono zethu zingathethelelwa kubuyiseleke ubudlelwane obulungile phakathi kwethu noNkulunkulu.” KwabaseRoma 5:8 isitshela ukuthi, “Kepha Unkulunkulu uyabonakalisa ukusithanda kwakhe kithi ngalokhu ukuthi, siseyizoni, uKristu wasifela.” I KwabaseKorinte 15:3-4 isazisa ngesidinga ukukwazi futhi sikukholwe ukuze sisindiswe, “…ukuthi uKristu wafa ngenxa yezono zethu njengokwemibhalo, nokuthi wembelwa, nokuthi wavuswa kwabafileyo ngosuku lwesithathu njengokwemibhalo.” UJesu qobo lwakhe uthi yena uyiyona ndlela yensindiso. Encwadini ngokukaJohane 14:6 uthi, “Mina ngiyindlela, neqiniso, nokuphila; akakho oza kuBaba ngaphandle kwami.” Ngingasithola kanjani lesipho esihle kangaka sensindiso?
UMthetho weSine wona uthi, “Asibeke ukukholwa kwethu kuJesu Kristu onguMsindisi ukuze samukeliswe isipho sensindiso futhi sazi uhlelo oluhle lukaNkulunkulu ngempilo yethu.” NgokukaJohane 1:12 isichazela kahle ukuthi, “Kepha bonke abamemukelayo wabapha amandla okuba babe ngabantwana bakaNkulunkulu, labo abakholwa egameni lakhe.” Izenzo 16:31 icacisa kamhlophe uma ithi, “Kholwa yiNkosi uJesu, yikhona uzakusindiswa….!” Singasindiswa ngomusa kuphela, ngokukholwa kuphela kuJesu Kristu yena yedwa (Kwabase-Efesu 2:8-9).
Uma ufuna ukwethembela kuJesu Kristu abe nguMsindisi wakho, shano lamagama alandelayo kuNkulunkulu: Khumbula ukuthi ukusho lamagama noma amanye afana nawo angeke kukusindise esonweni. Ukwethembela kuJesu Kristu ngokuphelele okungakukhulula esonweni. Lomthandazo yindlela nje elula yokuthululela kuNkulunkulu ukukholwa kwakho nokumbonga ngokukupha insindiso. Thandaza ke uthi:"Nkulunkulu, ngiyazi ukuthi ngonile kuwe futhi ngimelwe ukujeziswa. Kodwa uJesu Kristu wathwala isijeziso sami ukuze ngokukholwa kuye ngithethelelwe. Ngiyashiya manje isono sami kodwa ngibeka ithemba lami kuwe ukuze ngithole insindiso. Ngiyabonga ngomusa wakho omangalisayo nokuthethelela – okuyisipho saphakade naphakade! Amen!”
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Iyini Imithetho Emine yakoMoya?


text:
‘Wayephuthuma uNgqongqoshe’Comment on this story
NONTUTHUKO NGUBANE
AKAZANGE alubhade esithangamini sabezindaba abesibizile izolo uNgqongqoshe wezeMpilo KwaZulu-Natal, uDkt Sibongiseni Dhlomo, abezocacisa kuso ngemibiko yokuthi wasebenzisa indiza enophephela emhlane yoMnyango wezeMpilo ekubeni kukhona lapho yayidingeka khona kwenzeke ingozi.
Abezindaba abaye kulesi sithangami bemagange emuva kokuba uDhlomo kube nguye okhiphe isimemo bamangele sekuqhamuka iNhloko yoMnyango, uDkt Sibongile Zungu, ebimele uDhlomo.
UNgqongqoshe ugxekwa ngokuthi ukube indiza wayengayisebenziseli izinto zakhe eziseceleni ezingahlangene nomsebenzi ngabe basinda abantu bomndeni owodwa abashona engozini yemoto.
Ephendula uDkt Zungu uthe uDhlomo wayesebenzisa le ndiza ngoba wayethathe uhambo oluphuthumayo eyolamula impi eyayiphakathi kodokotela namantombazane amancane ayevaleleke egunjini lodokotela efunwa yizihlobo zawo.
Uthe inhloso yokubiza isithangami sabezindaba yingoba efuna ukucacisa ukuthi uMnyango alikho iphutha owalenza ngoba indiza eyayisuka eRichards Bay yajikiswa isizofika esigamekweni sengozi ngoba kuzoba nezingqinamba ukuba ikwazi ukuma.
Indiza eyayihambise uNgqongqoshe eMkhanyakude ngeyaseThekwini, nathe ukuba nayo yayidingeka yayingafika ngokushesha esigamekweni sengozi.
Ehlohlwa ngemibuzo ukuthi wayenzani uNgqongqoshe eMkhanyakude lokhu okwakumenza adinge indiza uthe kuwudaba olubucayi kodwa ngoba bafuna ukwazi uzoluphendula.
“Udaba lwaseMkhanyakude lwalungaphezu kwamandla ezikhulu zakhona ludinga uNgqongqoshe ukuba azifikele mathupha ngoba lwaluthinta odokotela namantombazane amancane ayevaleleke ezindlini zodokotela.
Imindeni yamantombazane yayiwafuna, leso simo sasidinga kakhulu ukuba uNgqongqoshe angenelele kuso ukuze sixazululwe,” kusho uNkk Zungu.
Umndeni wakwaMaharaj eThekwini othintekayo washonelwa ngamalungu amathathu engozini yemoto, kwathi indodana yawo u-Asheen Maharaj,15, owayesindile, wayiswa esibhedlela nge-ambulensi. U-Asheen ugcine eshonele esibhedlela.
Abezimo eziphuthumayo abafika kuqala bacela usizo lwendiza enophephela emhlane ukuze baphuthumise u-Asheen esibhedlela kodwa yathatha isikhathi nokwagcina bemhambise nge-ambulensi. UDkt Zungu uthe kungamanga aluhlaza ukuthi indiza ayizanga ukuzosiza kodwa yajikiswa endleleni yilabo “abanegunya lokuyijikisa”.
UZungu uthe uMnyango wezeMpilo ngeke uwuvakashele umndeni ngoba akuyona into abajwayele ukuyenza.
Ngokohlelo loMnyango uNgqongqoshe nezikhulu eziphezulu eMnyangweni zinemvume ukusebenzisa le ndiza uma kunezimo eziphuthumayo kodwa kumele bayicele kusenesikhathi.
Kuphinde kwavezwa ukuthi abahamba ngayo isikhathi esiningi bangodokotela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
BULAWAYO—
Ukubhidlika kwenotho yelizwe, okwabangela ukuphuma kwabanengi eZimbabwe besiya emazweni, kutshiye abesifazana abanengi bethwele nzima ukukhulisa izimuli ezingela omyeni laboyise bezingane.
Ekadeni owesifazana wayetshiya umuzi kayise ayekhonza kumkakhe lapho ayekhangelelwe ukuyaphilisana laye. Bakhe umuzi, bakhulise izingane bendawonye, nxa besehlukana kube ngokwesikhathi esifitshane hatshi eside kakhulu.
Lo wawungumsebenzi wababili, umama lobaba. Ubaba kusazakala ukuba nguye ophuma ukuyazingela ukuze anakekele imuli, umama ebona ngemisebenzi yasekhaya.
Konke lokhu sokwaguquka kulandela imisebenzi esigcwalisa abantu endaweni zonke zamagumbi amane womhlaba. Ubaba loba umama usephuma anqanqathe adabule amazwe esiyadinga okokuphilisa imhuli, ababili behlukane okwesikhathi eside, babonane kanye kumbe kabili ngomnyaka
Kubika intathelizindaba yeStudio 7 uNothando Sibanda osipha loludaba ekoBulawayo.
Udaba lukaNothando Sibanda lwasebedilizelwe imitshado ngokusebenzela emazweni


text:
Uhulumeni wenze iphutha waholela abangasasebenzi
2013-02-19 10:02
Durban - Uhulumeni waKwaZulu-Natal wenze iphutha wakhokha isamba esingu-R77 million, ekhokhela abantu abangasasebenzi, lokhu kwenzeke onyakeni wezimali owedlule, kusho umbiko wephephandaba iMercury.
Uhulumeni usakwaze kuphela ukubuyisela emuva u-R18.6 million, kusukela ngo-Ephreli 2011 kuya ku-Ephreli 2012.
Iminyango eyenze leli phutha ihlanganisa uMnyango wezeMpilo nowezeMfundo.
UNdunankulu wesifundazwe uZweli Mkhize uveze lezi zindaba ngesikhathi ephendula ilungu leDemocratic Alliance uGeorge Mari.
Umkhulumeli kaMkhize uNdabezinhle Sibiya uthi ziyaqhubeka izinhlelo zokuzama ukubuyisa le mali, abantu abakhokhelwa angeke babekwe amacala ngoba abahlangene naleli phutha.
Yize noma abanye babazi ukuthi bahola kungafanele kodwa bangabika, angeke bavulelwe amacala.
USibiya uthi abantu abakade behola yilaba abase bethathe umhlalaphansi abanye baphelelwa yizinkontileka zomsebenzi kanti abanye bashona.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe 3 ngolwefemu yaseBangladesh
2012-11-28 10:02
Dhaka - Amaphoyisa aseBangladesh abophe izimenenja ezintathu zefemu lapho kuqubuke khona umlilo kwashona abantu abangu-110, kulandela izindaba ezithi zavimbela abasebenzi. ukuba babaleke, zithi i-alarm le ikhala njengokujwayelekile akukho okungalungile.
Inhloko yamaphoyisa aseDhaka uHabibur Rahman uthe ngoLwesithathu lezi zimenenja ziboshwe ebusuku ngemuva kwamacala athi zatshela abasebenzi ababetatazela ukuthi abehlise amaphaphu eTazreen Fashion.
Lo mlilo waqala ngoMgqibelo ebusuku.
"Ziboshwe zontathu izimenenja zaseTazreen.
Labo abasindile basinekele konke ngokuthi lezi zimenenja zanqaba kanjani ukuba babaleke ngesikhathi kukhala i-alarm, kuthiwa bashuda ngisho iminyango bethi akuphumi muntu," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Umphakathi weseka owabulala intombi
2013-01-04 11:02
Johannesburg - Iphoyisa likaMasipala waseGoli eladubula labulala intombi yalo nomngani, lithole ukwesekwa ngumndeni, abangani kanjalo nozakwabo ngesikhathi livela ngaphambi kwenkantolo.
USimphiwe Mbatha, 30, ubhekene namacala amabili okubulala namane okuzama ukubulala, lona wadubula wabulala intombi yakhe u-Elaine Lenong nomlisa ekukholakala ukuthi uyishende lentombi.
Umsolwa uvele ngaphambi kweNkantolo yeMantshi yaseProtea, kumanje ugqunywe esitokisini kuze kuba ubuyela enkantolo mhlaka-14 Januwari.
"Kusethusile ukuboshwa kwakhe, ubephoqelekile ukuthi agcine ebulele,” kusho ozichaze wathi ungugogo uMargie.
Ozakwabo bakamsolwa bakhulume nabezindaba bathi wonke umuntu ubazi ukuthi intombi kaMbatha iwuhlupho.
Bonke bachaze uMbatha njengomuntu olungile futhi ophansi, kuphela obegajwe yintukuthelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone 6 kuqubuka umlilo eMumbai
2013-01-25 12:01
Mumbai - Kushone abantu abayisithupha ngesikhathi umlilo uthungela imijondolo esenkabeni yeMumbai ngoLwesihlanu kwasala abantu ababalelwa ngaphezu kwekhulu bengenamakhaya, kusho abezimo eziphuthumayo.
Kuphuthume izimoto ezingu-12 zezicishamlilo kule ndawo yaseNayanagar eminyene ngesikhathi kuqubuka lo mlilo emini, kusho abezicishamlilo eMumbai.
"Kushone abantu abayisithupha kwalimala abathathu," kusho ongumsizi wesikhulu sesikhungo u-Ishwar Kamble etshela abe-AFP.
Kucekeleke phansi imijondolo ebalelwa ku-150 kanti imbangela yomlilo ibingakacaci.
Lo mlilo uphinde wacekela phansi izimoto.
- Landela
IzindabaNews24 kuTwitter
- Sapa - AFP


text:
Liyaqhubeka elokudayisa ngomzimba eKZN
2013-01-25 12:01
Johannesburg - Liyaqhubeka icala elibhekene nabantu abayisihlanu abasolwa ngokushushumbisa abantu nokuba nendawo yokudayisa ngomzimba, eNkantolo yesiFunda eThekwini ngoLwesihlanu.
Udokotela, unkosikazi wakhe, namadoda amathathu babhekene namacala angu-156 okubalwa ukushaya, ukudlwengula, ukunukubezwa kwezingane ngokocansi nokukhwabanisa.
USandile Patrick Zweni, 36, Nonduzo Dlamini, 24, Bhabha Dubazini, 29, Dkt
Genchen Ragnath, 58, nenkosikazi yakhe, 47, bangase bathole udilikajele uma belahlwa yila macala.
Basolwa ngokuba nendawo yokudayisa ngomzimba eThekwini, nalapho kwakugcinwa ngisho izingane ezineminyaka engaphansi kuka-13 ubudala.
UZweni, Dlamini, noDubazana baboshwa nomsolwa wesine ngoFebhuwari wangonyaka ofile.
Bawaphika amacala.
Ufakazi woMbuso utshele inkantolo ngoLwesine ukuthi wayengasiboni isidingo sokuhlaba umkhosi ngoba ngisho amaphoyisa kaMasipala weTheku naweSAPS ayevakashela kule ndawo, ngakho ayazi ngayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Ukhuthaza imbokodo kwezokubhalaComment on this story
LUNGI LANGA
UMBHALI osemncane ukhuthaza abesifazane ukuthi bashiye phansi uvalo ukuze kuvele amathalente abo okubhala.
UNksz Thobile Msomi (29) wasePinetown osanda kwethula incwadi yakhe yokuqala esihloko Kuyochitheka Gula Linamasi, uthe wuvalo nokusaba ukuphoxeka okuvimba ukwanda kwabesifazane abasemkhakheni wokubhala.
Uthe ubona ukuthi baningi abesifazane ababhalayo inkinga babhalela emakhosombeni imibhalo yabo igcine ingashicilelwanga ukuze ibonwe nguwonkewonke.
Incwadi yakhe ekhuluma ngothando, ukubekezela nokuxolelana, ingeyokuqala ngqa kanti isifiso sakhe ukuyibona ifundwa ezikoleni.
“Ngifune ukubhala incwadi ezoqeda isizungu iphinde inike isifundo kuloyo ozobe eyifunda,” kuchaza uNksz Msomi.
Eqhubeka echaza, uthe umbhalo oyincwadi akuwona owokukhuthaza abantu ukuthi bafunde kuphela kepha kufanele wenze umfundi acabange futhi azibuze nemibuzo ngalokhu akufundayo.
Incwadi yakhe ikhuluma ngesikhathi samanje futhi ithinta izinkinga abantu ababhekene nazo njengokubuye kugxilwe ekusabalaleni kwegciwane lengculazi nokusetshenziswa kwezidakamizwa.
Khona lapho ibuye ibuyise ithemba ngoba iveza ukubaluleka kokudlulisa izinto ezimbi umuntu aseke wabhekana nazo.
“Akwanele ukuthi thina singababhali siveze izinkinga nje kuphela kepha kufanele siqhamuke nesisombululo. Kumele sikuveze obala ukuthi zikhona izindlela abantu abangaphila ngazo impilo ephelele nengcono ngisho sebethole ukuthi banegciwane lengculazi. Akuvele ukuthi ungakwazi ukunqoba izidakamizwa,” kusho le ntokazi.
Uthe uthando lokufunda kuye kwavukuzwa ngunina onguthisha ngoba wayehlale ebathengela izincwadi.
Yize efunde ezikoleni zesilungu ezazibizwa ngama-Model C kuqala uveze ukuthi uthando lolimi lwesiZulu aluzange lusuke kuye.
Lapho abaningi bebengalindela ukuthi alobe incwadi yesiNgisi uthe ukuletha eyesiZulu yikho abezimisele ngakho kwasekuqaleni.
Ukhuthaze abazali ukuthi bangayeki ukujwayeza abantwana babo ukufunda izincwadi zesiZulu ngisho befunda ezikoleni ezixube izinhlanga.
“Kuvame kakhulu ukuthi babone engathi umuntu okhuluma isiLungu usephumelele empilweni kuthi lona okhuluma isiZulu abukwe engathi usemuva. Akufuneki lokho kuhle nje ukuthi umntwana anikwe amathuba okulwazi ulwimi lakhe,” kusho uNksz Msomi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Abananembeza abantu - Umbono
2013-01-31 16:34
Cape Town - Mihla namalanga sifunda futhi sizwa negzehlakalo zokuhlukunyezwa nokuhlukumezana klwabantu, sibuze abafudni bethi ukuthi ngabe abantu bayiyiqonda yini indanba yesisho esithi: Lithatha osemsamo limbeke emnyango lisuse osemnyango limbeke emsamo.
Kanjalo naleso esithi isondo liyajikajika.
Umbuzo uthi uma beziqonda lezisho pho kungani bengalisabeli ikusasa?
UZanele Ndlovu uthe: Abantu benziwa ubuwula nje, uma wenza okuhle komunye umuntu usuke ungenzeli yena kodwa usuke uzenzela nawe.
Ake ngithi nje uma usiza umfowenu ohluphekile umlekelele azikhuphule mhlampe ngemfundo, lokho usuke ukwenzela ukuthi umfowenu nezingane zakhe bakwazi ukuzinakekela bangabe besaba umthwalo kuwe, uma sisiza abanye baphumelele ezintweni abazenzayo sinciphisa usizi nomthwalo ongathwalwa uhulumeni.
Ngezinye izindlela kwehlisa nomthwalo wentela kithina, kanti ke nawe kungenza uludinge usizo, usungaluthola ke kulowo owamlekelela naye esebunzimeni ngoba yena phela usame ngazo zombili kanti wena usushelele wawa.
USomlie Maphumulo Melon uthe: Ukungahlakaniphi kuphela okudala umuntu angabi nandaba nomunye umuntu.
UThulani Prince Wharfedale uthe: Ukuphuma emndenini ohlwempu, ukhule kanzima, abantu bengakuthathisi okomuntu.
Abantu bakhohlwa into eyodwa, ukuthi wonke umuntu unesabelo sakhe, noma ngingahlupheka okwesikhashana, kodwa nelomunye liyafika ithuba.
IsiZulu sithi: "Akuvelwa kanye kungemadlebe embongolo".
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Siyashuba isiteleka eCoastal CollegeComment on this story
LUNGI LANGA
SIQHUBEKA nokushuba isimo ekolishi lokucija ngamakhono iCoastal KZN FET College kwa-V eMlazi njengoba lesi sikhungo sivaliwe emuva kokuteleka kwabafundi.
Abafundi bakulesi sikole bebekake amasango izolo emuva kokuthi bethole izincwadi ezibatshela ukuthi abaphume baphele emagcekeni aso. Lokhu kulandela ukuteleka kwabo ukungena emakilasini bethi akususwe esikhundleni abaphathi bekolishi.
Izolo laba bafundi abakhale ngokungatshelwa ngesikhathi ukuthi kumele bahambe bathe bafuna ukuthi lingavalwa ikolishi kepha kulungiswe lokhu abakhala ngakho.
Ohola isigungu esimele abafundi eCoastal KZN College uMfundo Mokoena uthe bafuna iziphathimandla zaleli kolishi zivumele abafundi bahlale ngaphakathi futhi baqhubeke nokufunda kuze kulungiswe izinkinga zalo.
“Inkinga enkulu ukuthi iziphathimandla zivale ikolishi ngoba zingafuni ukulalela izikhalazo zabafundi. Iningi lezinto abafundi abakhala ngazo izinto ezikade zaba yinkinga kuleli kolishi kodwa njalo uma kukhulunywa ngazo bangafuni ukubhekana nazo,” kusho uMokoena.
Abafundi bateleke emuva kokuthi kuxoshwe abanye abafundi abebengatholanga imiphumela yabo yokufunda.
Basole nomphathi wekolishi uMnuz Nkosinathi Mchunu ngokungaliphathi ngendlela ikolishi njengoba bethe sebamtshela ngokungangeni kwabanye bothisha emakilasini nokungahambi kahle kwezinto ezindaweni zokuhlala abafundi.
U-Anele Zulu (21) waseNkandla ongomunye wabafundi kuleli kolishi ukhale ngokunganakekelwa kwekolishi nezindlu okuthiwa kuhlala kuzo abafundi abangu-14 indlu ngayinye.
“Ezindlini sifakwa simpintshane kuthiwe asihlanganise imibhede ngisho nezindlu zangasese azisebenzi. Uma sikhalaza noma yingani esiyibona ingahambi kahle kuthiwa asikwazi ukukhalaza ngoba sikhokhelwa wumfundaze,” kusho uZulu.
Izithombe ezivezwe ngabafundi ngesimo sangaphakathi ekolishi beziveza amathoyilethi angasebenzi, umtapo wolwazi ongenazo izincwadi zokufunda namakamelo abafundi abenemibhede engaphezu kwemine ikamelo ngalinye.
UMchunu ukuqinisekile ukuthi ikolishi livaliwe nokuthi abafundi banikwe izincwadi ezithi mabaphume ezindlini. Kepha ukuphikile ukuthi abanikwanga isikhathi esenele.
“NgoLwesithathu umphathi wekolishi lonkana ukhiphe umyalelo wokuthi livalwe emuva kokuteleka kwabafundi. Ngibe sengibatshela kusenesikhathi ukuthi kudingeka baphume kulo kodwa ngenxa yokuthi bahlala kude ngibanike ithuba lokuthi balale ezindlini bahambe ekuseni namuhla (izolo),” kusho uMchunu.
Uthe abafundi batelekela ukuthi kuhlale abafundi abangabhalisile ngenxa yokuthi imiphumela yabo iyaphenywa ngoba kusolwa ukuthi kungenzeka ukuthi bakopela.
Uqhube wathi amathoyilethi ayalungiswa kanti akuyena ozogcwalisa izincwadi kumtapo wolwazi kepha othisha okumele basho ukuthi kufuneka ziphi izincwadi zabafundi.
Uthe akavotelwanga ukuthi ahole leliya kolishi ngakho ngeke atshelwe abafundi ukuthi sekufanele ayeke.
UMokoena uthe bahlele umbhikisho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone 4 kuqhuma ibhomu eSomalia
2013-02-11 14:02
Mogadishu - Cishe bane abantu abashonile ngoMsombuluko ngesikhathi idelakufa liziqhumisa ngebhomu ekuhlaseleni obekuqondiswe emaphoyiseni aphezulu maphakathi nesifunda saseSomalia, iGalkayo, kusho amaphoyisa.
"Bahlanu abantu okulinganiselwa ukuthi bashonile, kuhlanganisa nalo idelakufa,” kusho uMohamed Abdullahi, oyiphoyisa kulendawo.
Umthombo wezokuphepha uthe iphoyisa eliphezulu ePuntland lilimalile kulesi sehlakalo, kodwa imibiko ayikaqinisekiswa.
Amasosha eqembu laseSomalia elidlelana ne-Al-Qaeda iShebab aphinde asebenze nasezindaweni eziningi, kanti asenze izehlakalo zobushokobezi eziningi, kodwa ngokujwayelekile ahlasela enhlokodolobha iMogadishu.
IShebab, ezehlakalweni eziningi, zangonyaka odlule, yavuma ukuthi ibe nesandla kuzona.
UMengameli omusha osanda kubekwa uHassan Sheikh Mohamud, othathe izintambo ngoSepthemba ngemuva kokukhethwa yiphalamende, ubhekene nezinselelo eziningi emizamWeni yokudala ukuthula.
- Landela
IzindabaNews24 kuTwitter
- Sapa - AFP


text:
I-BDFM izodiliza abasebenzi
2012-11-27 12:01
Johannesburg - I-BDFM, neshicilela iFinancial Mail neBusiness Day, isixwayise abasebenzi ngokuthi ihlela ukudiliza abanye, ngokombiko weBusiness Report ngoLwesibili.
Le nkampani ngoMsombuluko iveze ukuthi yize izamile ukwehlisa imali eyisebenzisela izidingo, kodwa "kusenzima kakhulu ngasezimalini njengoba kumele yehlise izindleko kulandela ukwehla kwemali engenayo.
I-BDFM ithi izithole isenkingeni "lapho imigomo yokuhweba iqhubeka nokuqina."
Abasebenzi banikezwe ithuba lokuzivolontiyela ukusula emsebenzini, kuthi labo abaseminyakeni engaphezu kuka-55 ubudala bathathe umhlalaphansi ngaphambi kwesikhathi.
Umnqamulajuqu walezi zicelo ungoDisemba 7.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kunokugxambukela kwezepolitiki eSABC - Incwadi
2012-12-10 10:04
Johannesburg - Incwadi engaziwa nekusolakala ukuthi ibhalwe yizintatheli zeSABC, ophrojusa kanjalo nabethuli bezinhlelo iveza ukuthi kunokugxambukela kwezepolitiki kulo msakazeli womphakathi, kusho umbiko ngoMsombuluko.
Iphephandaba iThe Times libike ukuthi le ncwadi iveza ukuthi izintatheli "ziyajeziswa" ngokungabiki ngendlela ngoMengameli Jacob Zuma.
Le ncwadi engasayinwanga, ngoba abamangali besabela ukuhlukunyezwa, ibhalelwe ibhodi leSABC nalowo oyibamba lenhloko yezindaba uJimi Mathews.
"Ukungazi ukuthi kumele siwenze kanjani umsebenzi sekuvuse ukwesaba nokutatazela kuthelevishini nasemisakamzweni nosekwenza ukuthi lungabi khona ugqozi lokusebenza kwabezindaba," kusho le ncwadi.
Ngokwaleli phephandaba, le ncwadi iqukethe izinsolo zokuthi ezinye zezinhlelo ziyakhishwa emoyeni ngemuva kokumenyezelwa ukuthi zizodlala, kumiswe nezingxoxo izivakashi sezifikile.
Izintatheli ezibika ngezombusazwe ziyamiswa emisebenzini ngaphandle kwencazelo.
Kube nesikhalazo sokuthi izindaba ezithinta lowo owayengumengameli we-ANC Youth League uJulius Malema "ziphathwa ngendlela ehlukile".
Okhulumela iSABC uKaizer Kganyago ukuphikile ukuthola le ncwadi wathi abazi lutho ngalezi zikhalazo okukhulunywa ngazo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umfundi engozini e-E Cape
2012-05-10 07:46
Johannesburg - Kushone umfundi kwathi abanye abangu-19 balimala kabi
ngesikhathi kugingqika iveni abebehamba ngayo kuN2 phakathi kweMount Ayliff neKokstad,
e-Eastern Cape, kusho abe-Arrive Alive
ngoLwesine.
"Kusolakala ukuthi umshayeli usike enye imoto wabe
esehluleka ukulawula imoto yakhe yakhalakathela ebhulohweni,” kusho okhulumela
le nhlangano uTshepo Machaea.
Le ngozi eyenzeke ngabo-16:00 ngoLwesithathu, ibulale
umfundi oyedwa njengoba abanye kumbulwa kwembeswa kubo.
Abalimele baphuthunyiswe esibhedlela iMount Ayliff.
Umshayeli ubekwe icala lokubulala nokushayela edle amanzi
amponjwana njengoba etholakale nebhodlela lotshwala.
- Landela
IzindabaNews24 kuTwitter
- SAPA


text:
Kuzothuthukiswa amakolishi eKZN
2012-03-09 12:15
Durban - Ayisishiyagalolunye amakolishi angaphansi kukahulumeni azothuthukiswa esifundazweni sakwaZulu-Natal, kubika iThe Mercury.
UNgqongqoshe woMnyango wezeMfundo ePhakeme uBlade Nzimande uhlangane noNgqongqoshe woMnyango wezeMfundo esifundazweni uSenzo Mchunu kanjalo nezigungu nabaphathi bamaFET ngoLwesine.
Inhloso ngalo mhlangano wukulungisa la makolishi abe sezingeni elamukelikile kubafundi abasanda kuphuma esikoleni.
Ngonyaka owedlule kwaphasiswa umthetho ngokuthuthukiswa kwamakolishi kahulumeni.
UMqondisi Jikelele walo Mnyango uGwebs
Qonde uthi ngalolu guquko inhloso akusiyo yokuthi kuxoshwe abantu kodwa wukwenza isimo sibe ngcono emakolishi kahulumeni angu-50 akhona kuleli.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
UZuma ududuze abafeyilile
2013-01-03 15:03
Johannesburg - UMengameli uJacob Zuma usehalalilsele abafundi abaphumelele umatikuletsheni wabo, wase eyala laba abangaphumelelanga wathi bangalilahli ithemba.
Ukwenyuka kwesibalo sabafundi abaphumelele sisuka ku-70.2% wango-2011 siya ku-73.9% kuhle kakhulu, kusho isitatimende esikhishwe yiHhovisi likaMengameli.
"Ngithanda ukugcizelela kakhulu kulaba abangaphumelelanga, ngithi bangalilahli ithemba, kumele bavuke bazithintithe benze kangconywana."
"Okwamanje izinto azibavumanga, kodwa-ke isikhathi neminyaka konke kusavuma."
UZuma uthe laba abangeke bakhone ukungena emanyuvesi, kumele bazame ukungena emakolishi, uthi ziyabonakala izithelo zokuhlukanisa uMnyango wezeMfundo, kube khona owemfundo eyisisekelo nemfundo esemazingeni aphakeme.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone umndeni engozini ePitoli
2011-09-15 07:23
Johannesburg - Kushone umndeni wamalungu amane, okubalwa nezingane ezimbili ezincane, ngesikhathi imoto abebehamba ngayo itholana phezulu nebhasi kuMoloto Road, ePitoli ngoLwesine, kusho abezimo eziphuthumayo eGauteng.
Okhulumela abakwa-ER24 uDerrick Banks uthe kulimale umgibeli wesifazane obesebhasini kabi njengoba ibhasi limphalazile ngesikhathi kwehla le ngozi.
"Izingane zingaphansi kweminyaka engu-8 ubudala. Lokhu kusenza siluqale kabi usuku," esho.
Abagibeli bebhasi abangu-31 baphuthunyiswe esibhedlela ngenxa yokuthola imihuzukwana.
– Landela IzindabaNews24 kuTwitter (@IzindabaNews24).
- SAPA


text:
Uyini wona loMgudu wakwabaseRoma oyisa ekusindisweni?
Umbuzo: "Uyini wona loMgudu wakwabaseRoma oyisa ekusindisweni?"
Impendulo: “UMgudu wakwabaseRoma wensindiso” yindlela nje yokuhlephulelana noma ukushumayela ivangeli lensindiso usebenzisa amavesi eBhayibhelini acashulwe encwadini yaKwabaseRoma. Yindlela elula kodwa enamandla echaza kahle ukuthi sidingelani ukusindiswa, ukuthi uNkulunkulu wasipha kanjani insindiso, singayemukela kanjani insidiso, futhi yini imiphumela yensindiso.
Indimana yokuqala kuloMgudu wakwabaseRoma oyisa ensindisweni itholakala KwabaseRoma 3:23, “Ngokuba bonke bonile, basilalelwe yinkazimulo kaNkulunkulu.” Thina sonke sonile. Senzile izinto ezingamthokozisi uNkulunkulu. Akekho noyedwa ongenacala ngalokhu. KwabaseRoma 3:10-18 isinika isithombe esicacile esikhomba ukuthi isono sibhekeka njani empilweni yethu.
Indimana yesibili kuloMgudu itholakala KwabaseRoma 6:23, esifundisa ukuthi iyini imiphumela yesono - “Ngokuba inkokhelo yesono ngukufa; kodwa isipho somusa sikaNkulunkulu singukuphila okuphakade kuKristu Jesu iNkosi yethu.” Isijeziso esifanele thina ukufa. Hhayi kuphela enyameni, kodwa ukufa kwaphakade!
Indimana yesithathu kuloMgudu ithatha lapho indimana KwabaseRoma 3:23 igcine khona, “kodwa isipho somusa sikaNkulunkulu singukuphila okuphakade kuKristu Jesu iNkosi yethu.” KwabaseRoma 5:8 yona ithi, “Kepha uNkulunkulu uyabonakalisa ukusithanda kwakhe ngalokhu ukuthi, siseyizoni, uKristu wasifela.” UJesu Kristu wasifela! Ukufa kukaJesu kwakhokhela isijeziso sezono zethu. Ukuvuka kukaJesu kubonakalisa ukuthi uNkulunkulu wakwamukela ukufa kukaJesu kube yinhlawulo yezono zethu.
Indimana yesine kuloMgudu itholakala KwabaseRoma 10:9, “Ngokuba uma uvuma ngomlomo wakho ukuthi uJesu uyiNkosi, ukholwa enhliziyweni yakho ukuthi uNkulunkulu wamvusa kwabafileyo, uyakusindiswa.” Ngenxa yokufa kukaJesu endaweni yethu, esifanele sikwenze ukukholwa Kuye, sethemba ukuthi ukufa Kwakhe kwaba yinhlawulo yezono zethu - siyakusindiswa! KwabaseRoma 10:13 kuyashiwo futhi ukuthi, “Ngokuba bonke abayakukhuleka egameni leNkosi bayakusindiswa.” UJesu wafela ukuba ahlawule isijeziso sezono zethu asihlenge ekubhujisweni kwaphakade. Insindiso, ukuthethelelwa kwezono, kutholwa yinoma ngubani owethemba kuJesu kristu njengoMsindisi neNkosi yakhe.
Indawo yokugcina kuloMgudu yimiphumela yensindiso. KwabaseRoma 5:1 iletha lomlayezo omuhle, “Ngakho lokhu sesilungisisiwe ngokukholwa, sinokuthula kuNkulunkulu ngeNkosi yethu uJesu Kristu.” NgoJesu Kristu singaba nobudlelwane bokuthula noNkulunkulu. KwanaseRoma 8:1 sifundiswa ukuthi, “Kanjalo akusekho ukulahlwa kwabakuKristu Jesu.” Ngokufa kukaJesu endaweni yethu, asisayikulahlwa ngenxa yezono zethu. Okokugcina, sinalesethembiso esihle kakhulu sikaNkulunkulu esitholakala KwabaseRoma 8:38-39, “Ngiyakholwa ukuthi nakufa, nakuphila, nazingelosi, nababusi, nacho konke okukhona, nacho okuzayo, namandla, nakuphakama, nakujula, nanto enye edaliweyo akuyikuba namandla okusahlukanisa nothando lukaNkulunkulu olukukristu Jesu iNkosi yethu.”
Unathanda ukuwulandela loMgudu wakwabaseRoma oyisa ekusindisweni? Uma kunjalo ke nangu umthandazo ongawuthandaza kuNkulunkulu. Ukusho lomthanadazo ukutshela uNkulunkulu ukuthi manje uqala ukwethembela kuJesu ukuba uthole insindiso. Lamagama awodwa angekusindise. Kodwa ukukholwa kuJesu Kristu okungakusindisa! Thandaza ke uthi, “Nkulunkulu, ngiyazi ukuthi ngonile kuwe futhi ngimelwe ukujeziswa. Kodwa uJesu Kristu wathwala isijeziso sami ukuze ngokukholwa kuye ngithethelelwe. Ngiyashiya manje isono sami kodwa ngibeka ithemba lami kuwe ukuze ngithole insindiso. Ngiyabonga ngomusa wakho omangalisayo nokuthethelela – okuyisipho saphakade naphakade! Amen!”
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Uyini wona loMgudu wakwabaseRoma oyisa ekusindisweni?


text:
Asizange simlaxaze uMalema - Abameli
2013-02-20 14:02
Johannesburg - Abameli benkampani iBrian Kahn Attorneys ngoLwesithathu baveze ukuthi ngeke basammela lowo owayengumholi we-ANC Youth League owaxoshwa uJulius Malema.
Imininingwane ngokuyeka kwale nkampani ukumela uMalema kuthiwa iyimfihlo, kusho ummeli uNicqui Galaktiou.
"Asizange simlaxaze, kepha ngeke sisalisingatha icala lakhe," esho.
Ngasekuqaleni kukaFebhuwari, uGalaktiou wathi inkampani iyalelwe ukuba ifake amaphepha eNkantolo eNkulu yasePitoli ukuphikisa isicelo seSA Revenue Services, sokuthi kushaqwe izimpahla zikaMalema.
UMalema ubenikwe kuze kube uFebhuwari 18 ukwazisa iSARS ukuthi uyasiphikisa noma cha isicelo sabo.
Ngokombiko , uMalema uhlulekile ukuhlangabezana nomnqamulajuqu.
Uma isicelo sabakwaSARS siphumelela, yonke impahla kaMalema izodayiswa ukuze kukhokhwe isikweletu sentela ka-R16 million ayikweleta abakwaSARS.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ukhala ngesangoma esamqola u-R19 million
2013-02-26 12:02
Bombi Mavundza, Daily Sun
Johannesburg - Ngesikhathi ebona ukuthi uwine ngaphezulu kuka- R19 million weLotto, kodwa konokuba abe ngocebile, uphinde walahlekelwa ngu-R30 000 awunike usathane wesangoma.
Kudala uWilliam Gulwa, 60, waseTshwane wayezwa ubuhlungu eqolo waya esangomeni eNigel, eKurhuleni.
Isangoma asigcinanga ngokumnika umuthi, kodwa sathi singamsiza nangeLotto.
"Sangitshela ukuba ngithenge amathikithi amahlanu eLotto,” kusho uWilliam.
“Ngenza njengokusho kwaso, kodwa nganga wina.”
UWilliam wadumala kodwa isangoma sathi angadikibali.
“Kulokhu sangitshela ukuthi ngithenge amanye amathikithi amane – nangempela ngayibamba,” kuqhuba uWilliam.
“Ngathatha ithikithi ngayanalo esangomeni. Salithatha ithikithi sangitshela ukuthi ngilethe u-R30 000 ukuze sizithokozise sibonge nabaphansi.”
“Ngenze njengokusho kwaso isangoma, ngasinika imali engango-R30 000 – kodwa kuthe uma sengiphindela kusona ukuze phela sibungaze, isangoma asisabonwa, sesiye KwaZulu-Natal,” usho kanje.
“Lowo osebenzisana nesangoma wathi uzongisiza ngithole ithikithi lami kanye nemali kodwa lokho kuzongidla ephaketheni.”
Okhulumela abakwaGidani uThembi Tulwana, ukuqinisekisile ukuthi impela yaba ngu-R19 680 776 imali eyabanjwa ngomhlaka-26 Septhemba 2012.
Okhulumela amaphoyisa aseNigel uWarrant Officer Madeleine von Wielligh uthe abophiko oluphenya ngamacala ahlobene nobugebengu eNigel baphenya ngecala lokweba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Akusolwe uMinenhle uma uKhune edlisela - Umbono
2013-01-15 16:35
Cape Town - Unozinti weBafana Bafana neKaizer Chiefs, u-Itumeleng Khune, phambili waphumela obala wathi izinkinga ake wabhekana nazo kwezothando nentombi yakhe uMinenhle “Minnie” Dlamini, zaholela ekutheni kwehle ifomu yakhe.
Imibiko engakaqinisekiswa ithi uKhune noMinnie sebehlukene.
UMinnie kuthiwa usebuyisele emuva i-BMW M3 ayithengelwa nguKhune njengesipho sosuku lwakhe lokuzalwa ngesikhathi ehlanganisa iminyaka engu-21, yobudala.
Sibuze imibono yabafundi sifuna ukwazi ukuthi kungenzeka yini lokhu kuhlukana kuholele ekutheni uKhune aphazamiseke emidlalweni yakhe ye-Afcon, eqala ngoMgqibelo?
Baphefumule kanje:
UKukhanya Mkhize uthe: Akusolwe uMinenhle ngokwala uKhune ngalesi sikhathi.
USipho Solomon Ngubeni uthe: Makanikwe isikhathi sokupholisa ubuhlungu nenhliziyo, kubuhlungu ngempela ukuhlukana nomuntu omthandayo.
lokhu kungawuphazamisa umdlalo wakhe, sikhala kanye naweKhune.
U-Angel Cebile uthe: Akayekwe azikhethele yena ukuthi angakwazi yini ukudlala.
USkhumbuzo Brian uthe: Bazombona ngani uma esekulungele ukudlala?
Iboshelwa izacile, azilime ziyetsheni.
UVelopes Smithy uthe: Kuyoncika kumqeqeshi, ngokwami akekho unozinti ofika kuye.
UNhlanhla Mdletshe uthe: Uma uyisosha uwubeki izinkinga zakho phambili kodwa izwe lakho olibeka phambili, naye-ke uKhune ezothando akazibeke ecele ebhekane nemidlalo ye-Afcon.
UPhumlani Muthwenyongo Langa uthe: Angicabangi ukuthi ukuhlukana kwabo kunento yokwenza neBafana, akuthi ngoba waliwe bese udembesela emsebenzini wakho.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Amaqembu ancome imiphumela ka-matric
2013-01-03 07:25
Johannesburg - Amaqembu abantu abasha adlelana namaqembu ezombusazwe, asencome imiphumela kamatikuletsheni yabafundi bangonyaka ka-2012.
Uphiko lwentsha ku-African National Congress e-Eastern Cape naseWestern Cape, luncome ukukhula kwezibalo ngo-3.7%.
"Ukukhula kwezibalo kukhomba ukuthi intsha izimisele ngokwenza ngcono izimpilo zayo, iphumelele ekufezeni iphupho lokulingana ngakwezomnotho," kusho isitatimende se-ANC
Youth League.
Yize uphiko lubancomile abafundi, luphinde lwakhalaza luthi izikhungo zemfundo ephakeme azenzi okwanele ukuqinisekisa ukuthi zamukela bonke abafundi abaphumelele umatikuletsheni.
"Sithanda ukukhumbuza uhulumeni ukuthi abeke eqhulwini indaba yokwenza ngcono izikhungo zemfundo ephakeme. Abafundi kumele bacabange nokwenza imisebenzi yamakhono bangagxili kuphela emanyuvesi.
Uphiko lwentsha eqenjini leNkatha, nalo luhalalisele abafundi abaphumelele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).